ΠΡΩΤΗ ΔΙΕΘΝΗΣ ΚΑΛΛΙΤΕΧΝΙΚΗ ΕΚΘΕΣΗ ΔΙΑ ΑΛΛΗΛΟΓΡΑΦΙΑΣ | Πλατφόρμα Δικτύωσης Φορέων Κ.Α.Λ.Ο\nΠΡΩΤΗ ΔΙΕΘΝΗΣ ΚΑΛΛΙΤΕΧΝΙΚΗ ΕΚΘΕΣΗ ΔΙΑ ΑΛΛΗΛΟΓΡΑΦΙΑΣ\nΠαρ, 13/10/2017 – 17:39\nΤην πρώτη διεθνή καλλιτεχνική έκθεση μέσω αλληλογραφίας με ψηφοφορία από το κοινό και θέμα «Η φαντασία και η δημιουργικότητα κτίζουν το μέλλον» διοργανώνει η «Εταιρεία Κοινωνικών Εφαρμογών ΚΟΙΝΣΕΠ» υπό την Αιγίδα της Περιφέρειας Κεντρικής Μακεδονίας σε τέσσερις (4) ελληνικές πόλεις.\n3. Τα έργα θα πρέπει να σταλούν και ηλεκτρονικά μέσω e-mail στο [email protected].\n4. Τα έργα θα πρέπει να σταλούν και ηλεκτρονικά μέσω e-mail στο [email protected].\n1. Κάθε δημιουργός μπορεί να λάβει μέρος με δύο ανέκδοτα σκίτσα (έγχρωμα ή ασπρόμαυρα) ) σε μορφή .png και .tiff ζωγραφισμένα με οποιαδήποτε τεχνική σε φύλλο άσπρου απλού χαρτονιού ή χαρτονιού τύπου κανσόν διαστάσεων 50εκ. x 70εκ. Θα πρέπει να αποσταλούν και με e-mail στο [email protected].\n1.Στην πρώτη διεθνή καλλιτεχνική έκθεση μέσω αλληλογραφίας με ψηφοφορία από το κοινό λαμβάνουν μέρος έργα, που προάγουν την Κοινωνικότητα, την Ανάπτυξη, την Πρόοδο και τη Φιλία.\n2.Το δικαίωμα συμμετοχής για τους δημιουργούς ηλικίας 18 ετών και άνω έχει διαμορφωθεί ως εξής:\nΔημιουργοί ηλικίας 18 ετών και άνω καταβάλλουν το ποσό των 15,00 ευρώ (συμπεριλαμβανομένου ΦΠΑ 24%).\nΔημιουργοί-επικεφαλείς μονογονεϊκών οικογενειών καταβάλλουν συμβολικά το ποσό των 10,00 ευρώ (συμπεριλαμβανομένου ΦΠΑ 24%).\nOι δημιουργοί που είναι άτομα με Ειδικές Ανάγκες (Α.μ.Ε.Α.) συμμετέχουν δωρεάν.\n3.Το δικαίωμα συμμετοχής καταβάλλεται στον τραπεζικό λογαριασμό της “Εταιρείας Κοινωνικών Εφαρμογών” και θα κοπεί απόδειξη παροχής υπηρεσιών προς κάθε συμμετέχοντα ή συμμετέχουσα.\n4.Οι όροι για τη διαδικασία ψηφοφορίας του κοινού θα δημοσιευτούν με νεότερη ανακοίνωση, στην οποία θα ανακοινωθούν τα ονόματα των συμμετεχόντων.\n5.Σε κάθε μορφή Τέχνης θα ανακηρυχθούν τρεις μεγάλοι νικητές, οι οποίοι θα προκύψουν από το άθροισμα των ψηφοφοριών, που θα πραγματοποιηθούν κατά τη διάρκεια των εκθέσεων.\n6.Σε κάθε μορφή Τέχνης θα ανακηρυχθεί ένας μεγάλος νικητής της κάθε έκθεσης στην αντίστοιχη ελληνική πόλη και τρία βραβεία (1ο -2ο - 3ο) για συμμετέχοντες τοπικούς δημιουργούς. Ο μεγάλος νικητής της τοπικής έκθεσης και οι τρεις πρώτοι τοπικοί δημιουργοί θα προκύψουν από το άθροισμα της ψηφοφορίας που θα γίνει κατά τη διάρκεια της τοπικής έκθεσης.\n7.Οι τρεις μεγάλοι νικητές θα λάβουν χορηγικά βραβεία, τα οποία θα δημοσιοποιηθούν με την ανακοίνωση τω αποτελεσμάτων.\n8.Ο μεγάλος νικητής της τοπικής έκθεσης θα λάβει χορηγικό βραβείο, το οποίο θα δημοσιοποιηθεί με την ανακοίνωση των αποτελεσμάτων της τοπικής έκθεσης.\n9.Οι τρεις πρώτοι τοπικοί δημιουργοί θα λάβουν διπλώματα και χορηγικά βραβεία, τα οποίο θα δημοσιοποιηθούν με την ανακοίνωση των αποτελεσμάτων της τοπικής έκθεσης.\n10. Σε όλους τους συμμετέχοντες θα δοθούν πέντε αναμνηστικά διπλώματα συμμετοχής (Ένα γενικό και ένα από κάθε τοπική έκθεση).\n11. Τα υποβαλλόμενα έργα δεν επιστρέφονται, αλλά ο κάθε δημιουργός διατηρεί τα πνευματικά δικαιώματα.\n12.Η “Εταιρεία Κοινωνικών Εφαρμογών” δεν φέρει καμία ευθύνη για οποιαδήποτε φθορά, που θα σημειωθεί σε οποιοδήποτε έργο τέχνης κατά τη διάρκεια της υποβολής συμμετοχής του ή της μεταφοράς του στις εκθέσεις. Ωστόσο, ως «ασφαλιστική δικλείδα» όσοι/όσες δημιουργοί το επιθυμούν, μπορούν να στείλουν επιπλέον τα έργα τους σε DVD ή CD-ROM.\nΚάθε συμμετοχή για να είναι έγκυρη, θα πρέπει να έχει καταβληθεί το αντίστοιχο δικαίωμα συμμετοχής, όπως διαμορφώνεται παρακάτω:\nΓενική Συμμετοχή: 15,00€ (συμπεριλαμβανομένου Φ.Π.Α. 24%)\nΜονογονείς, άνεργοι: 10,00€ (συμπεριλαμβανομένου Φ.Π.Α. 24%)\nα. Ηλεκτρονικά μέσω e-mail στο [email protected]\nΟΝΟΜΑ: ΕΤΑΙΡΕΙΑ ΚΟΙΝΩΝΙΚΩΝ ΕΦΑΡΜΟΓΩΝ\nΚαταληκτική ημερομηνία υποβολής των έργων (με σφραγίδα ταχυδρομείου) είναι η Πέμπτη 30 Δεκεμβρίου 2017.\nΓια πληροφορίες σχετικά με τη συμμετοχή, τον τόπο και τον τρόπο διεξαγωγής της έκθεσης, μπορείτε να βρείτε στην ηλεκτρονική μας διεύθυνση https://ekief.gr/, μέσω e-mail στο [email protected] ή τηλεφωνικά στο 6944 181 772.


Ο Νίκος Βουρλιώτης έγινε μπαμπάς! Ο Σάκης Ρουβάς αποκάλυψε το όνομα του μικρού του γιου που σήμερα γίνεται 1 έτους! O Βουτσάς jr έκλεψε την παράσταση στα κινηματογραφικά βραβεία που βραβεύτηκε ο μπαμπάς του! Ο γλυκός τρόπος με τον οποίο η Κατερίνα Λάσπα αποκάλυψε το φύλο του μωρού της H Shaya είναι τεσσάρων μηνών έγκυος! Το τρυφερό μήνυμα της Υβόννης Μπόσνιακ για την κορούλα της που σήμερα έγινε 2 ετών ← Προηγούμενο ΆρθροΑ. Δημητρίεβιτς- Θ. Ευθυμιάδης: Βόλτα με τις κορούλες τους Επόμενο Άρθρο →Έγκυος η Reese Witherspoon; Χρησιμοποιήστε τον


Θρίαμβος Προμηθέα σε απίστευτη ματσάρα επί της ΑΕΚ (BINTEO - ΦΩΤΟ) | SPORTIN\nΤετάρτη, Απρίλιος 14, 2021 - 10:00μμ\nΑπίστευτη ματσάρα στην Πάτρα με την ΑΕΚ να αντιδρά αλλά τον Γκραντ να την εκτελεί στην εκπνοή (80-78) και να τη στέλνει στην 4η θέση, που σημαίνει ότι στα πλέι οφ πάει πάνω στον Παναθηναϊκό\nΘΥΜΗΘΕΙΤΕ ΤΙ ΕΓΙΝΕ ΛΕΠΤΟ ΠΡΟΣ ΛΕΠΤΟ\nΣε ένα σπουδαίο παιχνίδι με συγκλονιστικό φινάλε, ο Προμηθέας επικράτησε της ΑΕΚ 80-78 το βράδυ της Τετάρτης (14/11) και εξασφάλισε θέση στο Top 3 καταδικάζοντας την «Ένωση» στην τέταρτη θέση και σε… ραντεβού με τον Παναθηναϊκό στα ημιτελικά (αν περάσει τον πρώτο γύρο των playoffs).\nΉρωας για την ομάδα της Πάτρας ήταν ο Τζέριαν Γκραντ με 23 πόντους, διαδοχικά καλάθια στο φινάλε και το buzzer beater που έκρινε το παιχνίδι. Αισθητά βελτιωμένοι οι «κιτρινόμαυροι», που έχουν πολλά παράπονα από τη διαιτησία (32-13 οι βολές). Ο Κιθ Λάνγκφορντ είχε 18 πόντους, αλλά κάποιες άστοχες επιθέσεις στο τέλος.\nΛούντζης, Τζέριαν Γκραντ, Γιαννόπουλος, Αγραβάνης και Αγκμπελίς από τη μία πλευρά και οι Μωραΐτης, Λάνγκφορντ, Ματσιούλις, Χρυσικόπουλος και Μορέιρα από την άλλη άρχισαν την αναμέτρηση. Η ΑΕΚ έδειξε διάθεση να περάσει την μπάλα κοντά στο καλάθι, αλλά η αστοχία της στο ξεκίνημα και δύο λάθη του Μωραΐτη επέτρεψαν στον Προμηθέα να ξεφύγει 7-2 με οδηγό τον Τζέριαν Γκραντ. Με τον Λάνγκφορντ να μοιράζει αφειδώς ασίστ στον σέντερ της ομάδας και τον νεαρό γκαρντ να εξιλεώνεται με ένα τρίποντο κι ένα λέι απ, η «Ένωση» ανέτρεψε τα δεδομένα (12-13) και έκλεισε το δεκάλεπτο στο +3, 15-18.\nΒρίσκοντας λύσεις από Χρυσικόπουλο και Ματσιούλις, οι φιλοξενούμενοι ολοκλήρωσαν ένα 10-0 και ξέφυγαν με οκτώ (15-23). Το τάιμ άουτ του Μάκη Γιατρά συνέφερε την ομάδα του, που με τρίποντα από Λούντζη και Γ. Αγραβάνη μείωσε στο σουτ (27-30) και με πολλά λάθη εκατέρωθεν το ημίχρονο έκλεισε στο 33-35 προμηνύοντας μεγάλη μάχη για τη συνέχεια.\nΗ ΑΕΚ επέστρεψε φουριόζα από τα αποδυτήρια και με κλεψίματα από Λάνγκφορντ και Μωραΐτη ξέφυγε ξανά με οκτώ, 33-41. Το φάουλ του Ματσιούλις σε τρίποντο του Δ. Αγραβάνη και η τεχνική ποινή στον κιτρινόμαυρο πάγκο επέτρεψαν στον Προμηθέα να πλησιάσει στον πόντο, 44-45 και λίγο αργότερα να ισοφαρίσει (48-48) και να περάσει μπροστά με πόντους του Λούντζη (52-50). Ο Λάνγκφορντ με διαδοχικά προσωπικά καλάθια έφερε την ομάδα του ξανά μπροστά, 56-58.\nΤο προβάδισμα των φιλοξενούμενων έφτασε στο +5 (61-66) στις αρχές της τέταρτης περιόδου και δείχνοντας χαρακτήρα αποσπάστηκε με επτά, 63-70, τεσσεράμισι λεπτά πριν το τέλος. Ο Προμηθέας όμως παίζοντας άμυνα στα όρια του φάουλ επέστρεψε και πλησίασε στο καλάθι, 70-72 με τον Τζέριαν Γκραντ να το παίρνει… προσωπικά. Ο ίδιος παίκτης με τρίποντο ισοφάρισε (75-75) και μετά τη χαμένη επίθεση του Λάνγκφορντ έδωσε την ασίστ στον Δ. Αγραβάνη που με τρίποντο στα 14’’ έβαλε μπροστά τον Προμηθέα, 78-75. Ο Ματσιούλις με απίθανο τρίποντο στα 6’’ ισοφάρισε, αλλά ο Τζέριαν Γκραντ είχε τον τελευταίο λόγο και με σουτ χάρισε τη νίκη στον Προμηθέα με 80-78.\nΔιαιτητές: Παπαπέτρου, Μάνος, Τσαρούχα\nΤα δεκάλεπτα: 15-18, 33-35, 56-58, 80-78\nΠρομηθέας (Γιατράς): Αγκμπελέσε 3, Λούντζης 14 (1/3 τρίποντα, 8 ριμπάουντ, 5 λάθη), Αγραβάνης Δ. 12 (1 τρίποντο, 9 ριμπάουντ), Τζέριαν Γκραντ 23 (6/13 δίποντα, 2/4 τρίποντα, 5/6 βολές, 6 ασίστ), Γιαννόπουλος 9 (2), Τζεράι Γκραντ 14 (5/8 δίποντα, 4/6 βολές), Αγραβάνης Γ. 5 (1/5 τρίποντα), Φορντ, Χριστοδούλου, Αθηναίου.\nΑΕΚ (Λιμνιάτης): Μορέιρα 13 (4 ριμπάουντ), Λάνγκφορντ 18 (8/13 δίποντα, 0/4 τρίποντα, 2/3 βολές, 5 ασίστ), Ματσιούλις 12 (2/3 τρίποντα, 9 ριμπάουντ), Χρυσικόπουλος 9, Μωραΐτης 5 (1), Μέικον 8 (1), Κατσίβελης 5 (1), Ζήσης 2 (1/6 σουτ), Μόουζες 6 (9 ριμπάουντ).\nΤα ομαδικά στατιστικά του Προμηθέα: 17/36 δίποντα, 7/19 τρίποντα, 25/32 βολές, 37 ριμπάουντ (27 ριμπάουντ + 10 επιθετικά), 13 ασίστ, 13 λάθη, 2 κλεψίματα, 3 μπλοκ.\nΤα ομαδικά στατιστικά της ΑΕΚ: 27/46 δίποντα, 5/17 τρίποντα, 9/13 βολές, 35 ριμπάουντ (26 αμυντικά + 9 επιθετικά), 14 ασίστ, 10 λάθη, 4 κλεψίματα.\nΜάιος 17 2021 - 10:00πμ\nΠαλικάρι ο Προμηθέας, λύγισε στον ανώτερο Παναθηναϊκό, που κατέκτησε το Κύπελλο\nΜάιος 9 2021 - 10:06μμ


«Κλείδωσε» ο Γιούνκερ για πρόεδρος | ΜΕΤΩΠΟ ΟΧΙ\nΑρχική > Διεθνή - Γεοπολιτικά\t> «Κλείδωσε» ο Γιούνκερ για πρόεδρος\n27/06/2014 Βούλγαρης Χρήστος\tΣχολιάστε Go to comments\nΟ Ζαν Κλοντ Γιούνκερ θα είναι ο νέος πρόεδρος της Κομισιόν. Θέμα ωρών είναι πλέον η εκλογή του μετά την ψηφοφορία που θα γίνει είτε σήμερα (26/06) το βράδυ είτε το αργότερο αύριο (27/06) το πρωί. Το τελευταίο εμπόδιο, οι αντιρρήσεις Κάμερον ξεπεράστηκε το πρωί της Πέμπτης και πλέον είναι τυπικό θέμα η όλη διαδικασία.\nΤην ίδια ώρα, σε εξέλιξη βρίσκεται σκληρό παζάρι για τα χαρτοφυλάκια των επιτρόπων και τις άλλες θέσεις αξιωματούχων της Ένωσης που λήγουν έως το τέλος του έτους.\nΣύμφωνα με πληροφορίες ο Ιταλός σοσιαλιστής, Ρομπέρτο Γκολτιέρι, προαλείφεται για τη θέση του προέδρου της επιτροπής οικονομικών του Ευρωπαϊκού Κοινοβουλίου. Θέση που φέρεται να αποτέλεσε προϊόν συναλλαγής μεταξύ του Ματέο Ρέντσι που στην αρχή αντιτάχθηκε στην υποψηφιότητα Γιούνκερ και της Άνγκελα Μέρκελ.\nΟι ίδιες πληροφορίες αναφέρουν πως το μόνο πρόβλημα της Άνγκελα Μέρκελ αυτή τη στιγμή είναι το που και πως θα παρακολουθήσει τους αγώνες του Μουντιάλ μεσούσης της Συνόδου σήμερα το βράδυ. Θέμα για το οποίο η ίδια και ο Ζ. Κ. Γιούνκερ πολλές φορές έχουν δημιουργήσει διπλωματικά επεισόδια, ως γνωστοί ποδοσφαιρόφιλοι.\nΣτο… παρασκήνιο η οικονομία\nΔιπλωματικές πηγές των Βρυξελλών έκαναν λόγο και για νέους πονοκεφάλους καθώς Παρίσι και Ρώμη θέτουν μετ’ επιτάσεως την αλλαγή του συμφώνου σταθερότητας του ευρώ. Μπορεί ο Μπαρόζο να δηλώνει δημόσια ότι κανείς δεν έχει βάλει το θέμα στην ατζέντα, η πραγματικότητα όμως τον διαψεύδει.\nΗ αλλαγή του συμφώνου σταθερότητας αποκτά momentum καθώς από τη μια το ΔΝΤ το χαρακτηρίζει στην έκθεση του για την ευρωζώνη πολύπλοκο, από την άλλη Γάλλοι και Ιταλοί (σοσιαλιστικές κυβερνήσεις) το θεωρούν άκαμπτο και ασφυκτικό.\nΠρος το παρόν η Γερμανία διά του Σόιμπλε έχει διαμηνύσει πως δεν θέλει καν να ακούσει το ζήτημα, όμως την επόμενη εξάμηνη προεδρία της ΕΕ αναλαμβάνει την Τρίτη η Ιταλία, και ο Ιταλός προεδρεύων του ecofin έχει οδηγίες να το θέσει.\nΣε αυτό το πλαίσιο και καθώς η οικονομία θα βρεθεί αναπόφευκτα στο επίκεντρο ο πρωθυπουργός Α. Σαμαράς θα θέσει το ζήτημα της ελληνικής οικονομίας στις επαφές που έχει, περιγράφοντας τα επιτεύγματα από την μια και υπενθυμίζοντας την ανάγκη για αλληλεγγύη από την άλλη.\nΟι συνομιλητές του Α. Σαμαρά θα ακούσουν για το μέλλον του ελληνικού χρέους και τις προσπάθειες για ολοκλήρωση των ελληνικών δεσμεύσεων σε σχέση με τις υποχρεώσεις που απορρέουν από το οικονομικό πρόγραμμα και την απόφαση της 27ης Νοεμβρίου του 2012.\nΗ ελληνική πλευρά δεν θα συνταχθεί με την Ρώμη και το Παρίσι στο ζήτημα της αλλαγής του συμφώνου σταθερότητας, αφενός γιατί δεν έχει ανάγκη τα χαλαρότερα κριτήρια, καθώς βρίσκεται σε πρόγραμμα, αφετέρου γιατί δεν πρέπει να φανεί πως είναι ο επισπεύδων σε ένα ζήτημα που θα είχε αρνητική ανάγνωση από τις αγορές στις οποίες προσπαθεί να επιστρέψει.\nΔεν έχουν περάσει μάλιστα ούτε 24 ώρες από την τελευταία εκτίμηση της Standard and Poor’s πως «η Ελλάδα και η Κύπρος απέχουν ακόμα πολύ από το να μπορούν να χρηματοδοτηθούν αυτόνομα από τις αγορές», εκτίμηση που συνοδεύεται από την υπόμνηση ότι η πρόσβαση στις αγορές χάνεται τόσο εύκολα όσο αποκτάται. Την ίδια άποψη έχει και ο διοικητής του ESM Κλάους Ρέγκλιγκ και όλοι οι σχετικοί κίνδυνοι είναι γνωστοί στο οικονομικό επιτελείο.\nΟ πρωθυπουργός Α. Σαμαράς πριν από την Σύνοδο, όπου αν του ζητηθεί θα τεθεί ανεπιφύλακτα υπέρ της υποψηφιότητας Γιούνκερ για την προεδρία της Κομισιόν, θα συμμετάσχει και στις εργασίες του ΕΛΚ στην φλαμανδική πόλη του Κορτέικ, δυτικά των Βρυξελλών.\nΣε σχέση με την υποψηφιότητα Γιούνκερ, μετά την προσχώρηση της Ολλανδίας της Πολωνίας, της Σουηδίας και της Ιταλίας στο μέτωπο υπέρ του Λουξεμβούργιου υποψηφίου, ο μόνος που μένει και αντιδρά είναι ο Βρετανός Ντ. Κάμερον. Ο Κάμερον απειλεί να βάλει τους εταίρους να ψηφίσουν, όμως κάτι τέτοιο δεν προβλέπεται από τη διαδικασία.\nΑν επιμείνει οι πάντες είναι αποφασισμένοι να τον εκλέξουν, με την ελπίδα πως η Βρετανία δεν θα ξεκινήσει αντιευρωπαϊκά αντίποινα. Ο Κάμερον ωστόσο δεν θα αφήσει τη μάχη εύκολα και θα επιχειρήσει να εξασφαλίσει το καλύτερο δυνατόν χαρτοφυλάκιο στη επόμενη Κομισιόν, ίσως πάλι αυτό της εξωτερικής πολιτικής.\nΗ Γερμανία επιθυμεί την ενέργεια, Κατάινεν και Ντάσελμπλουμ τη θέση του Ρεν και η πολιτική αυτή κόντρα θα κρατήσει ως τον επόμενο Νοέμβριο. Για την Ελλάδα η μόνη πιθανότητα να αποκτήσει καλύτερο χαρτοφυλάκιο από το σημερινό υπάρχει αν διατηρήσει τον ίδιο επίτροπο, σύμφωνα με κύκλους της Κομισιόν.\nΠέθανε ο εκδότης του «Κάκτου» Οδυσσέας Χατζόπουλος Ευρωκαταδίκη της Γαλλίας για την παρένθετη κύηση


Χρηματοδότηση από το Πράσινο Ταμείο του έργου «Εργασίες Ανάπλασης Οικισμού Περιθωρίου» - DRAMAnia.gr\nΧρηματοδότηση από το Πράσινο Ταμείο του έργου «Εργασίες Ανάπλασης Οικισμού Περιθωρίου»\nΕΓΚΡΙΣΗ ΧΡΗΜΑΤΟΔΟΤΗΣΗΣ ΤΟΥ ΕΡΓΟΥ «ΕΡΓΑΣΙΕΣ ΑΝΑΠΛΑΣΗΣ ΟΙΚΙΣΜΟΥ ΠΕΡΙΘΩΡΙΟΥ» ΑΠΟ ΤΟ ΠΡΑΣΙΝΟ ΤΑΜΕΙΟ.\nΟ Δήμος Κ. Νευροκοπίου διεκδίκησε και πέτυχε την εξασφάλιση της χρηματοδότησης για την κατασκευή του έργου «ΕΡΓΑΣΙΕΣ ΑΝΑΠΛΑΣΗΣ ΟΙΚΙΣΜΟΥ ΠΕΡΙΘΩΡΙΟΥ», στην Τ.Κ. Περιθωρίου.\nΣτις 5-5-2017 το Διοικητικό Συμβούλιο του Πράσινου Ταμείου, ενέκρινε την ένταξη της πράξης «ΕΡΓΑΣΙΕΣ ΑΝΑΠΛΑΣΗΣ ΟΙΚΙΣΜΟΥ ΠΕΡΙΘΩΡΙΟΥ», με την υπ’ αριθμ απόφαση 118.2.2/2017 (ΑΔΑ:6ΥΖΣ46Ψ844-2ΞΥ), στο πρόγραμμα «Αστική Αναζωογόνηση 2012-2015», της υπ’ αριθμ. 5211/23-12-2014 πρόσκλησης του Πράσινου Ταμείου Το ύψος της χρηματοδότησης του Πράσινου Ταμείου, ανέρχεται σε 200.000,00 ευρώ, το ανώτατο όριο χρηματοδότησης για κάθε Δικαιούχο. Ο συνολικός προϋπολογισμός της κατασκευής του έργου με τίτλο «Εργασίες ανάπλασης οικισμού Περιθωρίου», όπως αναφέρεται στην υπ’αριθμ 34/2015 μελέτη της Δ/νσης Τεχνικών υπηρεσιών και Περ/ντος του Δήμου μας, ανέρχεται σε 325.000,00 Ευρώ με Φ.Π.Α. (23%). Για την παρούσα μελέτη έγινε επικαιροποίηση της, με την 91/2017 απόφαση του Δ.Σ. του Δήμου Κάτω Νευροκοπίου, ως προς το Φ.Π.Α. που ανέρχεται πλέον σε 24% (ο συνολικός προϋπολογισμός του έργου ανέρχεται πλέον σε 327.642,27 ευρώ). Το κόστος του προϋπολογισμού του έργου, το οποίο θα είναι πλέον της χρηματοδότησης του Πράσινου Ταμείου (200.000,00ευρώ), θα αναληφθεί από ιδίους πόρους του Δήμου Κάτω Νευροκοπίου, όπως αυτό ορίζεται στην απόφαση του Δ.Σ. του Δήμου Κ. Νευροκοπίου με αριθμό 333/2016 (ΑΔΑ: Ω5ΣΟΩΕ3-Α2Ζ).\nΤο Έργο αφορά την εκτέλεση των κατάλληλων εργασιών υποδομής για την αναβάθμιση και ανακατασκευή της κεντρικής περιοχής του οικισμού που βρίσκεται η αγορά και το "κέντρο συνάθροισης" των κατοίκων και των επισκεπτών του οικισμού.\nΓενική διάταξη Διαμόρφωση Πεζοδρομίων\nΓενική διάταξη Χώρων Στάθμευσης\nΤελευταία τροποποίηση στις Κυριακή, 14 Μαΐου 2017 15:02


Είναι το πιο απλό κόλπο στον κόσμο για να παίρνεις τις καλύτερες αποφάσεις – A New Life\nΕίναι το πιο απλό κόλπο στον κόσμο για να παίρνεις τις καλύτερες αποφάσεις\nΣτις ΗΠΑ μια ατάκα του σπουδαίου αθλητή LeBron James που έγινε μπροστά σε 13 εκατομμύρια τηλεθεατές, προκάλεσε άφθονη συζήτηση και πολύ γέλιο: “Ήθελα να κάνω το καλύτερο για τον LeBron James και ό,τι θα έκανε χαρούμενο τον LeBron James”. Κάποιοι πίστεψαν ότι το “έχασε” μπροστά στο βάρος μιας σημαντικής απόφασης και άλλοι απλά γελούσαν μαζί του για ημέρες.\nΑυτό που σχεδόν κανένας δεν ήξερε, ήταν ότι αυτός είναι ο καλύτερος τρόπος για να πάρεις μια σημαντική απόφαση. Το λένε πλέον και οι ψυχολόγοι.\nΣτην πραγματικότητα λοιπόν, ο LeBron James έκανε αυτό ακριβώς που λένε οι ψυχοθεραπευτές: πήρε απόσταση από το γεγονός, το σκέφτηκε σαν να αφορούσε κάποιον άλλον, και πήρε την καλύτερη δυνατή απόφαση, ανεπηρέαστος από υπερβολικό συναίσθημα ή υπερβολική λογική.\nΕπειδή το να αναφέρεσαι στον εαυτό σου στο τρίτο πρόσωπο είναι ένας από τους καλύτερους τρόπους για να το πετύχεις.\nΟ εσωτερικός διάλογος που έχεις καθημερινά στο μυαλό σου, επηρεάζει απόλυτα τη διάθεση σου και το πώς αισθάνεσαι. Ο εσωτερικός διάλογος είναι ένας ύπουλος και δυστυχώς σίγουρος τρόπος, για να νιώσεις αγωνία, αμφιβολία και θυμό. Και ξέρουμε όλοι καλά ότι όταν το υπερβολικό συναίσθημα ή η υπερβολική λογική παίρνουν στα χέρια του τα ηνία, η κρίση θολώνει.\nΌταν λοιπόν νιώθεις νευρικός το πιο πιθανό είναι να μην κάνεις το βήμα μπροστά ή την αλλαγή που χρειάζεται να κάνεις για την εξέλιξη σου, και να αποφασίσεις να μην πάρεις κανένα ρίσκο.\nΑπό την άλλη, κάθε φορά που υπερενθουσιάζεται με μια ευκαιρία, σκέφτεσαι μόνο τα οφέλη παραβλέποντας παγίδες και κινδύνους.\nΓια να πάρεις τις καλύτερες και πιο επωφελείς αποφάσεις, χρειάζεται ένα καθαρό μυαλό και ισορροπία ανάμεσα στο συναίσθημα και στη λογική. Και όλες οι έρευνες έχουν καταλήξει στο συμπέρασμα ότι το να απευθύνεσαι στον εαυτό σου στο τρίτο πρόσωπο είναι ο πιο αποτελεσματικός και άμεσος τρόπος για να επιτύχεις κάτι τέτοιο.\nΜια έρευνα του 2014, κατέληξε στο συμπέρασμα ότι όταν κάποιος αναφέρεται στον εαυτό του στο τρίτο πρόσωπο, αντιλαμβάνεται το πρόβλημα του σαν μια πρόκληση, και όχι πλέον σαν μια απειλή. Σε πειράματα που έγιναν πάνω σε αυτό το θέμα, κατάλαβαν ότι ο άνθρωπος που χρειάζεται να πάρει μια απόφαση μπορεί με αυτόν τον τρόπο, να διαχειριστεί καλύτερα τις σκέψεις, τα συναισθήματα και τη συμπεριφορά του σε δύσκολες συνθήκες που προκαλούν αυξημένο άγχος.\nΈτσι κι αλλιώς ο εσωτερικός διάλογος είναι κάτι που τον κάνουμε όλοι έτσι κι αλλιώς. Τώρα ήρθε η ώρα να τον χειριστείς και να τον κάνεις έτσι για αλλαγή με διαφορετικό τρόπο.\nΤην επόμενη φορά που θα σκεφτείς για ένα θέμα που σου προκαλεί αγωνία και άγχος “Τι πρέπει να κάνω;” κάνε την αλλαγή και σκέψου “Τι πρέπει να κάνει ο/η…(βάλε το όνομα σου)”.\nΑυτό θα βγάλει ένα μεγάλο βάρος από τους ώμους σου, θα περάσεις ανάμεσα από συναισθήματα άγχους και από παλιά τραύματα, και η απόφαση θα είναι η καλύτερη που θα μπορούσες να πάρεις την συγκεκριμένη στιγμή.\nΓιατί δε φταίει πάντα ο μαγνήτης...


Η γνώση είναι δύναμη.Εκφράσεις που όλοι χρησιμοποιούμε άλλα λίγοι γνωρίζουν τι σημαίνουν – Η ΦΩΝΗ ΤΩΝ ΠΕΙΡΑΙΩΤΩΝ\n27 Ιανουαρίου 2022 Φωνή Πειραιωτών ΑΠΟΨΕΙΣ Leave a comment\nΣΕ ΤΡΩΕΙ Η ΜΥΤΗ ΣΟΥ; ΞΥΛΟ ΘΑ ΦΑΣ!\nΟι θεοί προειδοποίησαν τον Αρίσταρχο. Ας αναβάλουμε για αργότερα την εκστρατεία. Οι Σπαρτιάτες πίστευαν ακόμη ότι τα παιδιά που αισθάνονταν φαγούρα στη μύτη τους, θα γινόντουσαν κακοί πολεμιστές. Έτσι, όταν έβλεπαν κανένα παιδί να ξύνει τη μύτη του, το τιμωρούσαν, για να μην την ξαναξύσει άλλη φορά. Από την πρόληψη αυτή βγήκε η φράση: «η μύτη σου σε τρώει; ξύλο θα φας!».\nΌταν κάποιος σε μία συζήτηση μας λέει πράγματα με τα οποία διαφωνούμε ή μας ακούγονται παράλογα, συνηθίζουμε να λέμε: «Τί είναι αυτά που μου λες; Αυτά είναι αηδίες και πράσσειν άλογα». Το «πράσσειν άλογα» λοιπόν, δεν είναι πράσινα άλογα όπως πιστεύει πολύς κόσμος, αλλά αρχαία ελληνική έκφραση.\nΠροέρχεται εκ του ενεργητικού απαρέμφατου του ρήματος «πράττω» ή/και «πράσσω» (τα δύο τ, αντικαθίστανται στα αρχαία και από δύο σ), που είναι το «πράττειν» ή/και «πράσσειν» και του «άλογο» που είναι ουσιαστικά το ουσιαστικό «λόγος» που σημαίνει λογική (σε μία από τις έννοιες του) με το α στερητικό μπροστά. Α-λογο το παράλογο, δηλαδή, Πράσσειν άλογα, το να κάνει κανείς παράλογα πράγματα.\nΑλλά το χειμωνιάτικο κρύο είχε άλλη γνώμη και ξαναγύρισε την άλλη μέρα πιο τσουχτερό. Οι αρχαίοι χρησιμοποιούσαν τη φράση αυτή με τα λόγια: «μία χελιδών έαρ ου ποιεί». Κατά τον Αριστοτέλη: «Το γάρ έαρ ούτε μία χελιδών ποιεί ούτε μία ημέρα». Επίσης, συγγενική είναι η φράση: «Μ’ ένα χελιδόνι, καλοκαίρι δεν κάνει, ούτε μια μέλισσα μέλι» και «μ’ ένα λουλούδι καλοκαίρι δε γίνεται».\nΣτην αρχαία Ελλάδα ο κροκόδειλος ήταν άγνωστος, οι Έλληνες όμως έμαθαν για αυτόν από τους Φοίνικες εμπόρους, που τους γέμιζε με τρόμο και θαυμασμό για την δύναμη και την πανουργία του κροκόδειλου. Έτσι λοιπόν, παρόλο που στην Ελλάδα δεν υπήρχαν κροκόδειλοι, τα «κροκοδείλια δάκρυα», που λέμε σήμερα γι’ αυτούς που ψευτόκλαινε, είναι φράση καθαρά αρχαία ελληνική.\nΗ Έκφραση προέρχεται από αρχαίες Ελληνικές κατάρες. Στον ενικό η λέξη είναι Κατάρα Κατ-άρα Με την πάροδο των χρόνων για λόγους καθαρά εύηχους και μόνο προσετέθη και το «Μ». Δηλαδή: Κατ-άρα-μάρα. Και έτσι στη νεότερη ελληνική έγινε -αρα-μάρα, άρες μάρες, έβαλαν και την «κούφια» ομοιοκατάληκτη λέξη κουκουνάρες (κούφια δεν είναι τα κουκουνάρια;) και δημιουργήθηκε αυτή η καινούρια φράση! την λέμε όταν θέλουμε να δηλώσουμε πως ακούσαμε κάτι χωρίς νόημα και χωρίς ουσία!\nΤη φράση αυτή τη βρίσκουμε για πρώτη φορά σ’ ένα στίχο του Μένανδρου (342-291 π.Χ.), που μιλάει για το γάμο. Ο ποιητής γράφει ότι ο γάμος «…εάν τις την Αλήθειαν σκοπή, κακόν μεν εστίν, άλλ’ αναγκαίον κακόν». Δηλαδή: Εάν θέλουμε να το εξετάσουμε στο φως της αλήθειας, ο γάμος είναι μεν ένα κακό, αλλά «αναγκαίον κακόν».\nΣτην αρχαιότητα, όταν ένας γάιδαρος φώναζε πριν αρχίσει μια μάχη, νόμιζαν ότι οι θεοί τους προειδοποιούσαν για τη νίκη. Κάποτε ο Φωκίωνας ετοιμαζόταν να επιτεθεί στους Μακεδόνες του Φιλίππου, αλλά δεν ήταν και τόσο βέβαιος για το αποτέλεσμα, επειδή οι στρατιώτες του ήταν λίγοι.\nΤότε αποφάσισε ν’ αναβάλει για μερικές μέρες την επίθεση, ώσπου να του στείλουν τις επικουρίες, που του είχαν υποσχεθεί οι Αθηναίοι. Πάνω, όμως, που ήταν έτοιμος να διατάξει υποχώρηση, άκουσε ξαφνικά τη φωνή ενός γαϊδάρου από το στρατόπεδό του. -Κατά φωνή κι ο γάιδαρος! έκανε ενθουσιασμένος ο Φωκίωνας. Και διέταξε ν’ αρχίσει η επίθεση, με την οποία νίκησε τους Μακεδόνες. Από τότε ο λόγος έμεινε, και τον λέμε συχνά, όταν βλέπουμε ξαφνικά κάποιο φίλο μας, που δεν τον περιμέναμε.\nΤην φράση αυτή την χρωστάμε στον πατέρα της Ιατρικής τον Ασκληπιό. Όταν κάποια νεαρή τον ρώτησε, με ποιον τρόπο θα μπορούσε να κάνει τον νεαρό που της άρεσε να την αγαπήσει, αυτός απάντησε: «Να τον κλείσεις σ’ ένα πολύ ζεστό δωμάτιο, την συμβούλευσε, και αν ιδρώσουν τ’ αφτιά του, θα σ’ αγαπήσει. Αν δεν ιδρώσουν, μην παιδεύεσαι άδικα». Από την περίεργη αυτή συμβουλή του Ασκληπιού, έμεινε ως τα χρόνια μας η φράση «δεν ιδρώνει τ’ αυτί του», που τη λέμε συνήθως, για τους αναίσθητους και αδιάφορους.\nΔώσε τόπο της οργής», φράση που την βρίσκουμε στην «Αντιγόνη» του Σοφοκλή (718): «είκε θυμώ και μετάστασιν δίδου». Αυτά τα λόγια λεει ο Αίμωνας στον πατέρα του τον Κρέοντα, που επιμένει να τιμωρήσει την Αντιγόνη, γιατί δεν υπάκουσε στη διαταγή του και έθαψε τον αδελφό της Πολυνείκη. «Είκε» σημαίνει υποχώρησε, «θυμώ και» αντί «και θυμώ μετάοτασιν δίδου», δηλαδή, και άλλαξε γνώμη, δηλαδή, δώσε τόπο στην οργή.\nΣτις «Ευμενίδες» του Αισχύλου (847) λέει η θεά Αθηνά στο Χορό (των Ευμενίδων): «οργάς ξυνοίσω σοι γεραιτέρα γαρ ει». Η λέξη οργή έχει και τη σημασία: διάθεσης, των αισθημάτων, όπως κι εδώ «θα δώσω τόπο στην οργή», θα υποχωρήσω και θα ανεχθώ τις διαθέσεις σου (ξυνοίσω που σημαίνει συνοίσω, μέλλων του συμφέρω, εδώ ανέχομαι, συγχωρώ, υπομένω), γιατί είσαι γεροντότερη (Ευριπ. Ελ. 80, Απόσπ. 31) «οργή είκειν» κ.ά.\nPrevious Post:Κοιμήθηκε ο Πρωτοσύγκελος π. Γρηγόριος Ταυλάριος.Ιεράς Μητρόπολης Γ.Ο.Χ. Πειραιά και Σαλαμίνας\nNext Post:Έφυγε ο Κυριάκος Μιχαλολιάκος


Το «Τhe Northman» του Robert Eggers έρχεται με καστ πολλών αστέρων\nO Robert Eggers επιστρέφει στη μεγάλη οθόνη με ένα all-star ιστορικό θρίλερ στην Ισλανδία του 10ου αιώνα.\nΗ Björk, η Nicole Kidman, ο Alexander Skarsgård, ο Willem Dafoe, η Anya Taylor-Joy, και ο Ethan Hawke πρωταγωνιστούν στο νέο ιστορικό θρίλερ του Robert Eggers με τίτλο «Τhe Northman».\nΤο σενάριο συνυπέγραψε ο σκηνοθέτης μαζί με τον Ισλανδό ποιητή Sjón, ο οποίος έχει συνεργαστεί αρκετές φορές με την Björk στο παρελθόν σε τραγούδια όπως τα «Jóga», «Cosmogony», «Oceania» και άλλα. H Björk εισήχθη στο καστ τον προηγούμενο Αύγουστο μαζί με την κόρη της Ísadóra Bjarkardóttir Barney. Την παραγωγή έχουν αναλάβει οι Arnon Milchan, Lars Knudsen και Mark Huffam.\nΜε φόντο την Ισλανδία του 10ου αιώνα, ο Alexander Skarsgård θα ενσαρκώσει τον Σκανδιναβό βασιλιά Amleth, ο οποίος αναζητά εκδίκηση για τον θάνατο του πατέρα του, βασιλιά Horvendill.\nΤα γυρίσματα της ταινίας άρχισαν τον περασμένο Αύγουστο και ολοκληρώθηκαν τον Δεκέμβρη στην Ιρλανδία. Το «The Northman» αναμένεται να κυκλοφορήσει στις 22 Απριλίου 2022 στις ΗΠΑ από την Focus Features ενώ την διεθνή διανομή θα αναλάβει η Universal Pictures.\nO Robert Eggers είναι Αμερικανός σκηνοθέτης, σεναριογράφος και παραγωγός. Είναι ευρύτερα γνωστός για τα θρίλερ «The Witch» του 2015 με τους Anya Taylor-Joy και Ralph Ineson, και το «The Lighthouse» του 2019 με τους Robert Pattinson και William Dafoe.\nHotel Transylvania 4: Τα τέρατα γίνονται άνθρωποι και οι άνθρωποι τέρατα (τρέιλερ)


ΑΕΤΟΣ Grevena Γρεβενά : Περιοδικό "Πίστα δημοτικό τραγούδι"\nΠεριοδικό "Πίστα δημοτικό τραγούδι"\nΗ Ελληνική και Παραδοσιακή μουσική είναι εδώ!\nΣας καλωσορίζουμε στον κόσμο των περιοδικών "Πίστα" και "Πίστα δημοτικό τραγούδι".\nΚάθε μήνα βρισκόμαστε στα περίπτερα σ’ όλη την Ελλάδα με CDs και DVDs, με Ελληνικές επιλογές από τραγούδια που δημιούργησαν και δημιουργούν Έλληνες και Ελληνίδες, επώνυμα ή ανώνυμα, ατομικά ή συλλογικά, στον ελλαδικό χώρο αλλά και εκτός αυτού.\nΣυνεντεύξεις, αφιερώματα, πορτραίτα καλλιτεχνών, ρεπορτάζ, παρουσιάσεις, δισκοκριτικές, και οτιδήποτε μπορεί να ενδιαφέρει έναν Έλληνα μουσικόφιλο.\nΤο εύρος των ακουσμάτων που αναφέρεται το περιοδικό είναι μεγάλο, και περιλαμβάνει όλα τα είδη της Ελληνικής και παραδοσιακής μουσικής (λαϊκά, δημοτικά, νησιώτικα, κρητικά, ποντιακά).\nΚυκλοφόρησε το περιοδικό “Πίστα δημοτικό τραγούδι” με δώρο 6 CD και DVD. Ένα τεύχος επετειακό με ιστορικά τραγούδια του ’40, αλλά και με αντίστοιχη θεματολογία.\nΣυνεντεύξεις και αφιερώματα: Δημήτρης Ζάχος, Παναγιώτης Λάλεζας, Ζήνος Αναγνώστου, Γιώργος Πατσούρας, Λάμπρος Τζόκας, Βασίλης Τσίκας, Τάσος Τζιοβάρας, Θανάσης Πύργος (χοροδιδάσκαλος), Σοφία Βέμπο, Νικόλαος Πλαστήρας, Ηπειρώτικος γάμος, 28η Οκτωβρίου – Οι Ήρωες πολεμούν σαν Έλληνες, Η παράδοση των μαθητικών παρελάσεων, Διάσημοι Καλλιτέχνες εκθειάζουν την Ελλάδα, Ημέρες κατοχής, Τα θεμέλια της πατρίδας, Έλληνες κάποτε και σήμερα, Είναι Ψωροκώσταινα η Ελλάδα μας;\nΤο τεύχος συνοδεύεται από έξη CD και DVD με δημοτικά τραγούδια:\nCD 1: Αντώνης Κυρίτσης, ΕΛΛΑΔΑ ΜΟΥ ΑΘΑΝΑΤΗ\nΚλαρίνο: Πετρολούκας, Μπάμπης Λούκας, Πετράκης, Χαλκιάς\nCD 2: Δημήτρης Ζάχος. Κλαρίνο: Νεκτάριος Κοκκώνης\nCD 3: Παναγιώτης Λάλεζας, ΙΣΤΟΡΙΚΑ ΤΡΑΓΟΥΔΙΑ ΤΟΥ '40\nΚλαρίνο: Μάνος Αχαλινοτόπουλος, Κώστας Γιαννακόπουλος\nCD 4. ΗΠΕΙΡΩΤΙΚΟΣ ΓΑΜΟΣ με τον Γιώργο Πατσούρα. Κλαρίνο: Ζήνος Αναγνώστου\nCD 5: Παναγιώτης Ζωσιμάς. Κλαρίνο: Γιώργος Γιαννακός\nDVD: ΓΝΗΣΙΟΙ ΣΑΡΑΚΑΤΣΑΝΙΚΟΙ ΧΟΡΟΙ ΚΑΙ ΤΡΑΓΟΥΔΙΑ\nΤραγουδούν: Μίλτος Αλαφροπάτης, Γιάννης Γκόβαρης, Κώστας Νάκας, Σταύρος Τσαλάγκας. Κλαρίνο: Γιώργος Καραΐσκος\nΕτικέτες ΔΙΑΦΗΜΙΣΗ, ΠΕΡΙΟΔΙΚΟ, ΠΙΣΤΑ


Ερώτηση από θειακούλης ευσταθιος\nΚαλησπέρα σας, σε πολιτιστικό σσύλλογο ο πρόεδρος, ο ταμίας και ο γενικός γραμματέας εκλέγονται βάση σταυρών ή βάση των μελών του ΔΣ;;\nΤο καταστατικό του συλλόγου συνήθως ορίζει τον τρόπο.Ο συνηθισμένος είναι ότι εκλέγονται από τα μέλη του Δ.Σ. του συλλόγου.\nΕρώτηση από Κοτζιας Νεκτάριος\nΈχουμε έγκυρο καταστατικό εξωραιστκου - πολιτιστικού συλλόγου από το 2003 το οποίο είναι σε αδράνεια μέχρι και σήμερα. Τι διαδικασία χρειάζεται για να εκλεγεί νέο Δ.Σ.? Σας ευχαριστώ εκ των προτέρων\nΑκολουθώντας τις προβλέψεις του καταστατικού που έχετε, ώστε να οργανώσετε Γ.Σ. των μελών για την εκλογή νέου Δ.Σ.\nΕρώτηση από ΠΟΛΥΖΩΗΣ ΠΟΛΥΖΩΙΔΗΣ\nΠοια ειναι η νομικη διαδικασια σε περιπτωση νοθειας εθνικων εκλογών? Βασει νόμου σε ποίο χρονικό διάστημα ο εισαγγελέας είναι υποχρεώμενος να διερευνήσει την καταγγελία? Ευχαριστώ προκαταβολικά\nΤο αδίκημα της νόθευσης του εκλογικού αποτελέσματος παραγράφεται μετά από πενταετία από την τέλεσή του.Ο αρμόδιος Εισαγγελέας είναι υποχρεωμένος να διερευνήσει τη σχετική μήνυση που εμπίπτει εντός της ανωτέρω πενταετίας εφόσον είναι αποδεδειγμένη.\nΜπορεί ο γενικός γραμματέας Δήμου να είναι υποψήφιος βουλευτης στον νομό που υπάγεται ο Δήμος?\nΚατά την κείμενη εκλογική νομοθεσία δεν μπορούν να ανακηρυχθούν υποψήφιοι, ούτε να εκλεγούν βουλευτές σε όποια εκλογική περιφέρεια υπηρέτησαν ή σε όποια εκλογική περιφέρεια εκτεινόταν η τοπική αρμοδιότητά τους μέσα στους τελευταίους δεκαοκτώ μήνες της τετραετούς βουλευτικής περιόδου και οι γενικοί γραμματείς των ΟΤΑ.Δείτε αν προλαβαίνετε να :παραιτηθείτε.\nΕρώτηση από Ηλιάνα μαγκουσακη\nΚαλησπέρα σας. Σε εκλογές πολιτιστικού συλλόγου ισχύει ότι οι εκλογές πρέπει να γίνονται με παρουσία δικηγόρου?\nΝαι, ισχύει. Σχετικές πληροφορίες ζητήστε στον οικείο δικηγορικό σύλλογο.\nΕρώτηση από Αιμιλία Μαρουση\nΓια εκλογές Πολιτιστικού Συλλόγου χρειάζεται η παρουσία δικηγόρου; Υπάρχει κάποιο γραπτό έγγραφο που να αναφέρει τι γίνεται στη περίπτωση Πολιτιστικού Συλλόγου; Ευχαριστω\nΗ υποχρέωση προκύπτει από την κείμενη νομοθεσία.Σχετικές πληροφορίες στο Δικηγορικό Σύλλογο της περιοχής σας\nΕρώτηση από Σταματια Αυλωνιτη\nΚαλημέρα.Ειμαιπρόεδρος Εφορευτικής επιτροπής για εκλογές πολιτιστικού συλλόγου.Ποιοι έχουν δικαίωμα να είναι στην καταμέτρηση ψήφων και στην όλη διαδικασία?\nΜόνον τα μέλη της εφορευτικής επιτροπής και εφόσον υπάρχουν ξεχωριστά ψηφοδέλτια από ένας εκπρόσωπός τους.Αν το ψηφοδέλτιο είναι ένα και κοινό για όλους τους υποψηφίους,κανείς.\nΕρώτηση από Αραπογιιάννης Κων/νος\nΚαλησπέρα σας παρακαλώ πείτε μου, οι εκλογές στον πολιτιστικό σύλλογο έπρεπε να γίνουν 31/7/ 21 και μέχρι σήμερα δεν έγιναν. ΙΣΧΙΕΙ η παράταση έως 31/12/21\nΑΠΟ ΠΟΥ ΠΡΟΚΥΠΤΕΙ Η ΠΑΡΑΤΑΣΗ;\nΕρώτηση από ΜΑΣΟΥΡΑ ΛΑΜΠΡΙΝΗ\nΓΕΝΙΚΗ ΣΥΝΕΛΕΥΣΗ ΠΟΛΙΤΙΣΤΙΚΟΥ ΣΥΛΛΟΓΟΥ ΜΕ ΠΟΙΟΝ ΤΡΟΠΟ ΜΠΟΡΕΙ ΝΑ ΔΙΕΞΑΧΘΕΙ ΜΕ ΤΙΣ ΠΑΡΟΥΣΕΣ ΣΥΝΘΗΚΕΣ\nΜπορεί να γίνει κανονικά,με προσέλευση και παρουσία μελών,υπό τον όρο τήρησης πρωτοκόλλων κοβιτ, μάσκες,πιστοποιητικά για εμβολιασμένους,ράπιντι για ανεμβολίαστους,αποστάσεις κλπ.\nΕρώτηση από Γρηγόρης Γιουβανογλου\nΚαλησπέρα. Ειμαι μέλος ενός πολιτιστικού συλλόγου. Εχουμε ανακοινωση εκλογές Πρεπει να βρισκεται και δικηγόρος για την διαδικασία;\nΣτις εκλογές όλων των σωματείων πρέπει να παρίσταται δικηγόρος.Θα τον αναζητήσετε μέσω του οικείου Δικηγορικού Συλλόγου.


Τη μείωση του ΦΠΑ στην εστίαση ζητά η ΓΣΕΒΕΕ – Newsway.eu – Ειδήσεις και έγκυρη Ενημέρωση!!\nΝα θεσμοθετήσει άμεσα και συνολικά η κυβέρνηση τη μείωση του ΦΠΑ στην εστίαση ζητά η Γενική Συνομοσπονδία Επαγγελματιών Βιοτεχνών Εμπόρων Ελλάδος.\nΜια από τις πάγιες θέσεις της ΓΣΕΒΕΕ, όπως σημειώνεται σε σχετική ανακοίνωση, είναι η επαναφορά του ΦΠΑ στην εστίαση στον χαμηλό συντελεστή 13%. Η προηγούμενη άλλωστε εμπειρία μείωσης του ΦΠΑ είχε αφήσει γενικά ένα θετικό αποτύπωμα.\nΗ ΓΣΕΒΕΕ υπογραμμίζει ότι το κοινωνικό πακέτο που εξήγγειλε ο πρωθυπουργός Αλέξης Τσίπρας, στο οποίο συμπεριλαμβάνεται και η μείωση του ΦΠΑ στην εστίαση, δημιούργησε θετικές προσδοκίες.\nΌμως, όπως αναφέρει η ΓΣΕΒΕΕ, με βάση πρόσφατα δημοσιεύματα γίνεται αναφορά σε διαχωρισμό των προϊόντων στα οποία θα εφαρμοστεί η ρύθμιση. Στο πλαίσιο αυτό η συνομοσπονδία τονίζει ότι όταν γίνεται αναφορά στον κλάδο της εστίασης υποτίθεται ότι συμπεριλαμβάνονται όλα τα προς πώληση προϊόντα και όχι μόνο τα είδη διατροφής που για αρκετές χιλιάδες επιχειρήσεις αποτελούν ένα μικρό μέρος των πωλήσεων τους.\nΚαλούμε, τέλος, την Κυβέρνηση να θεσμοθετήσει άμεσα και συνολικά τη μείωση του ΦΠΑ στην εστίαση, ώστε να είναι σε ισχύ κατά την διάρκεια της τουριστικής περιόδου, κάτι που θα έχει ευεργετικές συνέπειες για τις επιχειρήσεις, την απασχόληση αλλά και τα δημόσια έσοδα» όπως σημειώνεται.\nPrevious : Γιορτή της Μητέρας: 10+1 μοναδικά ρούχα και αξεσουάρ που η μητέρα σου θα λατρέψει\nNext : Survivor: Πήγα στο παιχνίδι γιατί είχα βαρεθεί τη ζωή μου


Αποικία του Χρέους: Γιατί η Ελλάδα έχει στελέχη... «διαμάντια»\nΓιατί η Ελλάδα έχει στελέχη... «διαμάντια»\nΑν δεν αλλάξουμε προτεραιότητες και το νοσηρό σύστημα που μας χρεοκόπησε, θα αφήσουμε παρακαταθήκη μια χώρα σε μόνιμη υστέρηση. Το brain drain, η έλλειψη «ταλέντων» και τα μεγάλα λάθη.\nΓράφει ο Κ. Μαρκάζος\nΣύμφωνα με την «Ετήσια Έρευνα Έλλειψης Ταλέντου» της ManpowerGroup, 6 στους 10 εργοδότες στην Ελλάδα δυσκολεύονται να καλύψουν θέσεις εργασίας. Αποτελεί το υψηλότερο ποσοστό που καταγράφεται τα τελευταία 10 χρόνια διεξαγωγής της έρευνας στη χώρα μας, ενώ βρίσκεται 16 μονάδες πάνω από τον παγκόσμιο μέσο όρο (45%).\nΤο εύρημα είναι εντυπωσιακό, γιατί διαπιστώνεται έλλειψη ταλέντου σε μια χώρα που υποτίθεται ότι διαθέτει πλεόνασμα για εξαγωγή. Η τάση μάλιστα εμφανίζεται επιδεινούμενη, καθώς πρόβλημα το 2012 είχε το 24% των επιχειρήσεων, για να φτάσει το 61% το 2018, κάτι που χρήζει ιδιαίτερης ερμηνείας.\nΗ Έλλειψη Ταλέντου στην Ελλάδα και παγκοσμίως, 2008-2018 (Πηγή: ManpowerGroup)\nΣτην αρχή, θεώρησα ότι ο βασικός λόγος είναι οι χαμηλές προσφερόμενες αμοιβές, αλλά -σύμφωνα με τη μελέτη- μόνο το 12% του συνόλου αποτελεί τη γενεσιουργό αιτία του προβλήματος. Δεν έχω στοιχεία για να αμφισβητήσω την έρευνα της Manpower και όπως έλεγε και ο W. Edwards Deming, «χωρίς δεδομένα, είσαι απλώς άλλος ένας με άποψη». Όμως τα συμπεράσματα για την Ελλάδα είναι τουλάχιστον περίεργα. Οι συγκρίσεις με άλλες χώρες, με διαφορετικές δομές και κατανομή μεγέθους επιχειρήσεων, είναι προβληματικές, στον βαθμό που δεν λαμβάνονται υπόψη. Το βασικό συμπέρασμα της έκθεσης (έλλειψη ταλέντου των νέων) έτυχε ευρείας δημοσιότητας, χωρίς όμως να υπάρξει προβληματισμός. Ίσως είναι άλλο ένα νέο που αυξάνει την αναγνωσιμότητα των μέσων ενημέρωσης που τρέχουν να υιοθετήσουν ότι θα εξάψει την περιέργεια ή θα επιβεβαιώσει πεποιθήσεις, ακόμη και αν είναι fake news. Άλλωστε όλοι έχουμε γνωστούς που «δεν μπορούν να βρουν νέους να μαζέψουν τις ελιές ή τις φράουλες ενώ κάθονται στο καφενείο».\nΜαργαριτάρια για πρωινό στην Ουάσιγκτον\nΤο 2007, η εφημερίδα Washington Post διερευνούσε αν μπορούμε σε ένα καθημερινό περιβάλλον και σε ανύποπτη ώρα, να αναγνωρίζουμε το ταλέντο. Ένας από τους πιο ακριβοπληρωμένους βιολιστές στον κόσμο, ο Joshua Bell (η αμοιβή του φτάνει τα 1.000$/λεπτό), με ένα βιολί Stradivarius αξίας 3,5 εκατομμυρίων δολαρίων, ξεκινά να ερμηνεύει incognito για τους ανυποψίαστους περαστικούς του μετρό της Ουάσιγκτον, κλασικά (επίτηδες όχι ευρέως γνωστά) αριστουργήματα του Bach και του Schubert. Σε 43 λεπτά, από τους 1.097 περαστικούς, μόλις 7 σταμάτησαν να τον ακούσουν, ενώ 27 άφησαν βιαστικά χρήματα, οι περισσότεροι χωρίς να σταματήσουν. (Δείτε το video:http://www.youtube.com/watch?v=hnOPu0... μια καλή περίληψη στα ελληνικά μπορείτε να δείτε εδώ: https://www.youtube.com/watch?v=vX9CpPnTMdw (όσες φορές και να το δω, με συγκινεί ο διάλογος με τη γυναίκα στο τέλος, που τον έχει αναγνωρίσει).\nΤο συγκεκριμένο κοινωνικό πείραμα οργανώθηκε από την εφημερίδα, ως μέρος μιας κοινωνικής μελέτης για το τι εκλαμβάνουμε ως σημαντικό, τι μας αρέσει και σε τι δίνουμε προτεραιότητα. Πιστεύω ότι υπάρχουν αναλογίες με τους γεμάτους διάθεση νέους που ζουν στην Ελλάδα σήμερα. Τους βλέπουμε καθημερινά αλλά δεν τους ακούμε. Έχουμε χάσει την ικανότητα να διακρίνουμε το ταλέντο τους. Ίσως δεν θέλουμε να βασανίσουμε το μυαλό μας με συμπεράσματα που θα οδηγούσαν σε ριζικές αποφάσεις που θα ξεβόλευαν αρκετούς.\nΖούμε σε μία χώρα που τα θέματα που «ανεβοκατεβάζουν κυβερνήσεις» είναι η μείωση των συντάξεων και η δυνατότητα απόλυσης ή αξιολόγησης των δημοσίων υπαλλήλων. Από την αρχή της κρίσης (εδώ και μια δεκαετία πλέον) ασχοληθήκαμε πολύ με τους συνταξιούχους και ελάχιστα με τους νεότερους. Έχουμε φτάσει να θεωρούμε προνόμιο να έχει ένας νέος δουλειά με αμοιβή πάνω από τη μέση σύνταξη. Αντί να είναι το υπ’ αριθμόν ένα θέμα της κοινωνίας, πλανάται σαν ένα φοβερό μυστικό που κανείς δεν συζητά. Εν τω μεταξύ οι νέοι μεταναστεύουν (εξορίζονται, θα ήταν η πιο ακριβής διατύπωση), αναβάλλουν τη δημιουργία οικογένειας και επιστρέφουν ταπεινωμένοι στο παιδικό δωμάτιο του πατρικού, ζητιανεύοντας τη σύνταξη του παππού.\nΣήμερα διαθέτουμε μια νέα γενιά Ελλήνων, που στην πλειοψηφία τους είναι πιο μορφωμένη από τις προηγούμενες. Έχει περισσότερες επαφές και παραστάσεις για άλλες χώρες και λειτουργεί σε ένα διεθνοποιημένο περιβάλλον, χρησιμοποιώντας σύγχρονες τεχνολογίες. Οι νέοι μας ταυτόχρονα δέχονται ισχυρές δόσεις απογοήτευσης και εθνικής μειονεξίας. Διανύουν μια παραγωγική ηλικία ακούγοντας αντιφατικά πράγματα. Από τη μία, το ελληνικό κράτος δεν τους υπολογίζει και από την άλλη, η καλύτερη συμβουλή που τους προσφέρεται είναι να μεταναστεύσουν στο εξωτερικό.\nΗ ψυχολογική μειονεξία είναι η χειρότερη κληρονομιά που τους αφήνουμε, χωρίς αντισταθμίσεις ή ελπίδες (έστω και μακρινές). Τους αναγκάζουμε να διοχετεύσουν όλα τα ταλέντα, τις γνώσεις και τη διάθεση για δημιουργία εκτός Ελλάδας. Το πελατειακό σύστημα εξακολουθεί να αναπαράγεται. Ένα άρρωστο κράτος με παρωχημένες δομές καταπνίγει κάθε νέα δραστηριότητα. Η πανταχού παρούσα αναξιοκρατία απογοητεύει και διώχνει όσους μπορούν να δραπετεύσουν.\nΑν δεν αλλάξουμε προτεραιότητες και το νοσηρό σύστημα που μας χρεοκόπησε, θα αφήσουμε παρακαταθήκη μια χώρα σε μόνιμη υστέρηση, που θα συνεχίσει να φθίνει μέχρι συντριβής, που θα επέλθει σε ένα εξαιρετικά σύντομο μελλοντικό ιστορικό χρόνο.\nΕτικέτες Απόψεις, Εργαζόμενοι, Brain drain


Παναθηναϊκός - Μπάγερν live streaming 27.11\nΠαναθηναϊκός – Μπάγερν live streaming 27.11. Οι πράσινοι υποδέχονται για την 11η αγωνιστική της Ευρωλίγκα την Γερμανική Μπάγερν Μονάχου στο Ο.Α.Κ.Α. στις 21.00, σε ένα παιχνίδι το οποίο θα μεταδοθεί τηλεοπτικά απο το Novasports 1.\nΗ ομάδα του Γιώργου Βόβορα, θέλει οπωσδήποτε την νίκη απέναντι στην Γερμανική ομάδα και φυσικά να βάλει τέλος στο σερί των τεσσάρων ηττών που έχει η ομάδα.\nΑπόν για τους πράσινους θα είναι μόνο Μάρκους Φόστερ, ο οποίος τραυματίστηκε μετά το διάστρεμμα που υπέστη ο Αμερικανός σούτινγκ γκαρντ στον αγώνα με την Μπασκόνια.\nΟ αγώνας ξεκινάει στις 21.00 και το μεταδίδουν και ξένα τηλεοπτικά κανάλια που έχουν αγοράσει τα δικαιώματα και έτσι όσοι από εσάς βρίσκεστε στο εξωτερικό θα μπορέσετε να δείτε το παιχνίδι δορυφορικά από τα ξένα τηλεοπτικά κανάλια.\nΠαναθηναϊκός – Μπάγερν live streaming


Πώς θα φαίνεται η σελίδα του καταλύματός μου στη Booking.com; | Booking.com for Partners\nΗ σελίδα του καταλύματός σας στην Booking.com είναι αυτή στην οποία οι πελάτες μπορούν να βρουν το κατάλυμά σας και να κάνουν κράτηση σε αυτό. Εκεί πρέπει να τους πείσετε να κάνουν κράτηση στο δικό σας κατάλυμα αντί αλλού.\nΜετά την εγγραφή σας θα δείτε μια προεπισκόπηση της σελίδας αυτής και μπορείτε να κάνετε αλλαγές στα στοιχεία που περιλαμβάνει ανά πάσα στιγμή.\nΦωτογραφίες. Πολλοί πελάτες αποφασίζουν πού θα κάνουν κράτηση βάσει των φωτογραφιών. Βεβαιωθείτε ότι προωθείτε το κατάλυμά σας όσο καλύτερα γίνεται. Θα χρειαστείτε πολλές φωτογραφίες υψηλής ανάλυσης από όλους τους εσωτερικούς και εξωτερικούς χώρους ώστε οι πελάτες να μην μπορούν να αντισταθούν και να κάνουν σε εσάς κράτηση!\nΜπορείτε να διαβάσετε περισσότερα σχετικά με τις φωτογραφίες εδώ: «Πώς να βγάλετε καλύτερες φωτογραφίες του καταλύματός σας» και «Πώς προσθέτω, αλλάζω και ενημερώνω τις φωτογραφίες του καταλύματός μου;»\nΠεριγραφή. Κάτω από τις φωτογραφίες θα δείτε ένα κείμενο που δίνει περισσότερες λεπτομέρειες για όσα προσφέρει το κατάλυμά σας. Είναι σημαντικό να φροντίσετε να είναι σωστές όλες οι πληροφορίες που περιλαμβάνει, για να γνωρίζουν οι πελάτες τι να περιμένουν. Βάσει της τοποθεσίας σας, των Παροχών και Υπηρεσιών, των Παροχών Δωματίων και των μοναδικών χαρακτηριστικών του καταλύματός σας, η υπεύθυνη Ομάδα Περιεχομένου θα δημιουργήσει ένα κείμενο βελτιστοποιημένο για μηχανές αναζήτησης (SEO), που σημαίνει ότι θα είναι πιο εύκολο για τους επισκέπτες να βρουν το κατάλυμά σας στο ίντερνετ.\nΣχόλια. Όταν ένας επισκέπτης κάνει σχόλια για το κατάλυμά σας, αυτά θα εμφανίζονται στη σελίδα σας. Μπορείτε να δημοσιεύετε μια απάντηση σε κάθε σχόλιο επισκέπτη αν θέλετε να ευχαριστήσετε τον επισκέπτη ή να ξεκαθαρίσετε κάποια παρεξήγηση. Δημοσιεύουμε σχόλια μόνο από επισκέπτες που έχουν μείνει στο κατάλυμά σας. Έτσι μπορείτε να είστε βέβαιοι ότι όλα τα σχόλια αντικατοπτρίζουν αληθινές εμπειρίες αληθινών επισκεπτών.\nΠώς μπορώ να δω την καταχώριση του καταλύματός μου στον ιστοχώρο της Booking.com;\nΓια να δείτε πώς εμφανίζεται το κατάλυμά σας στην Booking.com:\nΚάντε κλικ στο εικονίδιο του καταλύματος με το όνομα του καταλύματός σας. Θα το βρείτε δίπλα στο εικονίδιο «Λογαριασμός» στη δεξιά πάνω γωνία του extranet.\nΚάντε κλικ στο αναπτυσσόμενο μενού που εμφανίζεται και θα οδηγηθείτε στην καταχώριση του καταλύματός σας στην Booking.com.\nΑν η σελίδα του καταλύματός σας έχει κλείσει λόγω κάποιου ανεξόφλητου τιμολογίου, παρακαλούμε στείλτε μας την πληρωμή το συντομότερο δυνατό για να μπορούν και πάλι οι πελάτες να...


##### Γνωριμίες σε ιστότοπους για επαγγελματίες της Νότιας Αφρικής – Το Λονδίνο, Που Χρονολογείται Ιστοσελίδες Επαγγελματίες.\nΓάντζος για Μανιτόμπα\nin γνωριμίες, σε, ιστότοπους, για, επαγγελματίες, της, Νότιας, Αφρικής\nTagged with γνωριμίες, σε, ιστότοπους, για, επαγγελματίες, της, Νότιας, Αφρικής\nΤο πιο επιτυχημένο site γνωριμιών της νότιας αφρικής. Οι λεπτομέρειες των σχετικών όρων της άδειας διατίθενται στον ιστότοπο της.\nΡόι Όρμπισον Όμορφη Γυναίκα Ενιαία, Kingston Ιστοσελίδα Γνωριμιών. Gumtree Dating Site, Νότια Αφρική. Η διεθνής χρονολόγηση απάτες αφρική, dating app προσάναμμα wiki. Γνωιρμίες dating ιστοσελίδες κριτικές ραδιομετρική χρονολόγηση εξέλιξη νότιας αφρικής χρονολογείται chat. Αμφιφυλόφιλων dating sites κριτικές. Καταβάλλεται Dating Sites Για Επαγγελματίες.\nΧρονολογείται νύχτες στην συμπαίκτη μ+, νότιας αφρικής χρονολογείται πολιτισμού. Νότιας Αφρικής Παιδιά Που Χρονολογείται.\nΧρονολογείται πρότυπα ποίημα νότιας αφρικής κυρίες dating site. Admin 2019-01-27 835 comments Category. Δωρεάν Αφρικής ιστοσελίδες γνωριμιών. Online Dating Σχόλια Νότια Αφρική, Χρονολογείται Λέων Άντρας Αστρολογία. Γνωριμίες Μέσω Διαδικτύου, Στην Μποτσουάνα. Νότιας αφρικής internet dating απάτες σκορπιός cast ραντεβού.\nGumtree Νότιας Αφρικής, Γιοχάνεσμπουργκ Ραντεβού. Δυτική Αφρική, αλλά μπορεί να προέρχονται από οπουδήποτε στον κόσμο.\nΔείγμα προφίλ επιστολή γνωριμίες μέσω διαδικτύου, αυστραλία. Dating Ιστοσελίδες Υπέροχο ραντεβού SIM Επαγγελματίες Υγείας.\nΠώς να ξέρω πως είναι Ντόιας βγαίνεις με. Το δυσάρεστο dating ιστοσελίδες νότιας αφρικής ανώτερος χρονολόγηση χριστιανική καθολική ραντεβού. Ταχύτητα Χρονολόγηση Σίδνεϊ Επαγγελματίες. Γνωριμίςε καλύτερο site γνωριμιών στην ινδία δωρεάν φυλετική ιεραρχία. Υπηρεσίες Γνωριμιών Norwich Norfolk, Χρονολόγηση Κορίτσι 13 Χρόνια Νεότερος. Δωρεάν dating sites στο ντέρμπαν της νότιας αφρικής, χρονολόγηση και το. Internet dating ιστοσελίδες νότια αφρική.\nOnline Dating Για Δωρεάν Στη Νότια Αφρική. Διαφυλετικός Χρονολόγηση Ιστοσελίδες Στη Νότια Αφρική. Υπηρεσία που χρονολογείται για τους επαγγελματίες γνωριμίες σε ιστότοπους για επαγγελματίες της Νότιας Αφρικής σίδνεϊ.\nΤο καλύτερο που χρονολογείται ιστοσελίδες στη νότια αφρική δωρεάν Πώς να ξεκινήσετε μια χριστιανική σχέση γνωριμιών. Νότιας αφρικής νύφες που χρονολογείται αστείο που χρονολογείται. Elite γραφείο γνωριμιών λος άντζελες χρονολογείται ένας κοντόχοντρος.\nOnline dating, νέους επαγγελματίες yoshkar-ola χρονολογείται απάτες πόσο καιρό μετά. Ραντεβού την εγκυμοσύνη με hcg επίπεδα 100 δωρεάν. Speed Dating Μαύρο Επαγγελματίες Ny. Σιγκαπούρη κορυφή γραφείο γνωριμιών ατλάντα μουσουλμανική ραντεβού. Αποκλειστική Σχέση, Αλλά Όχι Φίλη, Καλή Γνωριμίες Μέσω Διαδικτύου Ιστορίες. Top 10 νότια αφρική dating sites, ιστοσελίδες όπως το craigslist για να.\nOnline dating για την επιτυχή επαγγελματίες τυνησία online dating είναι zoosk μια καλή. Συρανό γραφείο γνωριμιών σύνοψη.\nΙερή πόλη κύλινδροι hook up στίχους νότιας αφρικής senior dating site. Η άλλη γυναίκα ενιαία, ισχυρά υπηρεσίες γνωριμιών, πρώην κορίτσι. Το σημείωμα που χρονολογείται πολιτική δειγμάτων dating sites στην ιρλανδία για επαγγελματίες.\nNorth shore υπηρεσίες γνωριμιών dating sites για δωρεάν πάνω από 50. Δωρεάν ιστοσελίδα γνωριμιών ευρώπη, γιια με την ξαδέρφη μου στο νόμο. Ιστότοποι γνωριμιών για Αφρκιής. Μαύρο επαγγελματίες που χρονολογείται νότια αφρική ρωσική ιστοσελίδα γνωριμιών απάτες, παραδείγματα προσωπικό γνωριμίες σε ιστότοπους για επαγγελματίες της Νότιας Αφρικής για dating site.\nKazratilar on Ιστοσελίδες γνωριμιών γυμναστήριο\nFaegore on Είδωλο που βγαίνει με φήμες\nJoJogis on Καλύτερα τιρμπουσόν για διαδικτυακές ιστοσελίδες γνωριμιών\nShaktilabar on 2 γουγκλς που χρονολογούνται\nJanuary 23, 2020 Αφροαφρικανική dating single\nFebruary 1, 2020 Δωρεάν διεθνείς ιστοσελίδες γνωριμιών\nJanuary 19, 2020 Ταχύτητα που χρονολογείται Morris κομητεία Νιού Τζέρσεϊ\nJanuary 28, 2020 Ωραίος τύπος που βγαίνει με λάθη\nΥπηρεσίες γνωριμιών Σινσινάτι Οχάιο Είναι σε απευθείας σύνδεση ραντεβού όλα σχετικά με την εμφάνιση Mingle2 δωρεάν dating Δωρεάν sites γνωριμιών με την εφαρμογή Android\nΝο 660 από 967 Εστιατόρια - Κέιπ Τάουν, Νότια Αφρική.\nSong ji hyo χρονολογείται. Νέοι επαγγελματίες που χρονολογείται nyc.\nFitness dating sites νότια αφρική, σύνδεση ιστοσελίδες εγγυημένοι για να βρείτε.\nΓνωριμίες δωρεάν λογισμικό windows 7 διαφορά μεταξύ ραδιομετρικά και.\nΧριστιανική. Χρονολόγηση της νότιας αφρικής κορίτσι wwe fan sites για ραντεβού.\nDating sites για επαγγελματίες δωρεάν.\nDating site για τους επαγγελματίες στη νότια αφρική περίληψη που θα.\nΠαρθένος χρονολογείται σκορπιός.\nΠώς μπορούμε να το dating app. Νότιας Αφρικής Δωρεάν Γνωριμίες Μέσω Διαδικτύου.\nΔωρεάν νότιας αφρικής christian dating τοποθεσίες μαύρο speed dating fort lauderdale 5.\nΒγαίνεις με μια λακωνική τύπος δωρεάν black dating sites νότια αφρική ιχθείς γυναίκα βγαίνει με άνδρα.


Πάνω από 500 χιλιάδες μαθητές κάνουν χρήση αναβολικών!\nΤΑ ΝΕΑ , 27-11-2003\nΣTIΣ HΠA: ANATPIXIAΣTIKA ΣTΟIXEIA AΠΟKAΛYΠTEI EPEYNA TΟY ΠANEΠIΣTHMIΟY TΟY MITΣIΓKAN\nΑνατριχιαστικά είναι τα στοιχεία για τη χρήση αναβολικών ουσιών από μαθητές των Ηνωμένων Πολιτειών, η οποία τείνει να γίνει μάστιγα.\nΈρευνα του Πανεπιστημίου του Μίτσιγκαν αναφέρει πως το 4% των τελειόφοιτων των Λυκείων των ΗΠΑ κάνουν χρήση στεροειδών, άλλες έρευνες έδειξαν πως το ποσοστό μπορεί να εκτιναχθεί μέχρι το 11% στους μαθητές μικρότερων τάξεων!\nΟι Αμερικανοί γιατροί υπολογίζουν πως 500.000 με ένα εκατομμύριο μαθητές, ίσως και περισσότεροι, κάνουν χρήση στεροειδών. H πλειονότητα των μαθητών δεν γνωρίζει τους κινδύνους που ελλοχεύουν σ' αυτά τα σκευάσματα, ενώ δεν είναι λίγοι οι γονείς που τα προτρέπουν να τα χρησιμοποιούν!\nΟι γιατροί προειδοποιούν πως η χρήση των στεροειδών προκαλεί ατροφία των όρχεων, υψηλή πίεση, προβλήματα στο ήπαρ και καρκίνο του προστάτη. Τα περισσότερα απ' αυτά τα προβλήματα θα κάνουν την εμφάνισή τους ύστερα από 20 ή 30 χρόνια.\nΛέει ο δρ Ντόναλντ Μαλόουν, ψυχίατρος σε Κλινική του Κλίβελαντ: «Οι κορυφαίοι αθλητές γνωρίζουν τις επιπτώσεις που έχει η χρήση των αναβολικών και έχουν τη δυνατότητα να πληρώσουν για τη σωστή λήψη τους. Τα παιδιά δεν έχουν τη γνώση και τα αγοράζουν από τυχαία άτομα μέσα στα σχολεία. Ποιος ξέρει τι σκευάσματα είναι αυτά που παίρνουν;».\nΤα παιδιά στο Λύκειο λαμβάνουν στεροειδή για να έχουν καλές επιδόσεις στον αθλητισμό, να βελτιώσουν την αυτοπεποίθησή τους και να γίνουν πιο ελκυστικά στο αντίθετο φύλο, σύμφωνα με τους ίδιους τους μαθητές και τους γιατρούς.\nΠρόσφατα αυτοκτόνησε ένα 17χρονο παιδί, ο Τέιλορ Χούτον, που θεωρείτο μεγάλο ταλέντο στο μπέιζμπολ, γιατί διέκοψε τη χρήση απαγορευμένων ουσιών και έπεσε σε κατάθλιψη, όπως συμβαίνει στις περισσότερες των περιπτώσεων. H αίσθηση της ευφορίας και της επιθετικότητας που συνοδεύει τη χρήση στεροειδών αντικαθίσταται από λήθαργο, απώλεια αυτοπεποίθησης, μελαγχολία και συναισθήματα απαισιοδοξίας.


The Woods: To υπερφυσικό μπαίνει στο σχολικό πρόγραμμα! | The Woods: To υπερφυσικό μπαίνει στο σχολικό πρόγραμμα! | Fuck Yeah 666 | PLUS | Θέματα | LiFO\nΟ Μιχάλης Διαλυνάς για το ολοκαίνουριό του κόμικ μυστηρίου που έχει ήδη γίνει sold out στην Αμερική, για την συνεργασία του με την Marvel, και την πορεία του ως τώρα\n29.5.2014 | 11:24\nΟ Μιχάλης Διαλυνάς έζησε σε πολλά μέρη του κόσμου, πριν εγκατασταθεί μόνιμα στην Αθήνα πριν από μια δεκαετία.\nΜε καταγωγή από την Ιρλανδία, πέρασε τα παιδικά του χρόνια στο Λονδίνο, κι έπειτα στην Κρήτη. Το 2005 κέρδισε το πρώτο βραβείο στον διαγωνισμό του "9", και σήμερα κάνει διεθνή πλέον καριέρα συνεργαζόμενος με μερικούς από τους πιο αξιόλογους Αμερικάνικους εκδοτικούς οίκους κόμικς, ανάμεσα στους οποίους και ο κολοσσός της Marvel.\nΈχοντας συμμετάσχει σε πάμπολλες συλλογές και αυτοκεδόσεις ("Free Your Line" , Παρασκευή+13, "Blast", Γαλέρα, "Lynch"(εκδόσεις ΚΨΜ), την διεθνή ανθολογία "Popgun", "The Sneaky Stories of Snitch & Snatch" και πολλά άλλα), και έχοντας φιλοτεχνήσει εξώφυλλα για το Adventure Time, Τeenage Mutant Ninja Turtles κ.α, το 2010 κυκλοφόρησε το "Trinkets - Ένα Πατάρι Γεμάτο Ιστορίες" (Comicdom Press), στο οποίο συμπεριέλαβε τις καλύτερες μικρές ιστορίες του.\nΤο μεγάλο άνοιγμα στην βιομηχανία των κόμικς έγινε την επόμενη χρονιά, το 2011, όταν σε συνεργασία με τον Steve Horton ξεκίνησε τη σειρά "Amala's Blade" στην Dark Horse, η οποία συνεχίζεται ακόμη με μεγάλη επιτυχία.\nΤα νέα, τώρα, είναι ότι στις αρχές του μήνα ο Διαλυνάς κυκλοφόρησε στην αμερικάνικη Boom! Comics το πρώτο τεύχος της σειράς "The Woods", σε κείμενο του James Tynion , το οποίο εξαντλήθηκε μέσα σε λίγες μέρες!\nΟ 29χρονος δημιουργός μας εξηγεί.\nΜιχάλης Διαλυνάς/ LIFO\nΜια μέρα εξαφανίζεται μυστηριωδώς από την Γη ένα ολόκληρο σχολείο, μαζί με περίπου 500 μαθητές και καθηγητές, και μεταφέρεται σε ένα άγνωστο εξωγήινο μέρος! Το παιχνίδι της επιβίωσης και της λύσης του μυστηρίου έχει μόλις αρχίσει...\n-Πώς άρχισες να ασχολείσαι με τα comics;\n-Όπως όλοι νομίζω, διαβάζοντας μικρός. Μέχρι τα οκτώ μου ζούσαμε στο Λονδίνο, και θυμάμαι να αγοράζω από το kiosk της γειτονιάς τεύχη από Χελωνονιντζάκια, Ghostbusters, και -περιέργως- Xenotales, και Dinosaurs & Cadilacs (ήταν της μόδας το Jurassic Park τότε, οπότε ό,τι είχε δεινοσαύρους ήταν καλό!)\n-Και πότε κατάλαβες ότι μπορείς να σχεδιάσεις;\n-Νομίζω γύρω στα έξι- εφτά, όταν έφτιαχνα σχεδιάκια με Χελωνονιντζάκια, τα οποία αγόραζαν οι φίλες της μαμάς μου. Με εκείνα τα λεφτά έπαιρνα κι άλλα κόμιξ, κι από εκεί και πέρα άρχισε η 'κατηφόρα'.\nEξώφυλλο για το Adventure Time\n-Τι είδους κόμιξ διάβαζες πριν ασχοληθείς επαγγελματικά;\n-Ό,τι μπορούσα να βρω από ξένο τύπο, και ό,τι έβγαινε από Modern Times, Μαμούθ, και Καμπάνα – όταν ζούσα στην Κρήτη. Όταν μετακόμισα στην Αθήνα, πριν από δέκα χρόνια, άνοιξε ο ορίζοντας μου και πλέον διαβάζω λίγο απ' όλα.\nΣήμερα στην βιβλιοθήκη μου υπάρχουν από κοριτσίστικα manga, μέχρι υπερφυσικά τρόμου. Καλό να' ναι και θα το διαβάσω.\n-Ποιοι κομίστες θεωρείς ότι έχουν επηρεάσει την δουλειά σου;\n-Δύσκολη κι εύκολη ταυτόχρονα ερώτηση. Μπορώ να πω ότι με έχουν σίγουρα επηρεάσει οι Mike Mignola (Hellboy), Guy Davis (BPRD) και Hayao Miyazaki (Nausicaä of the Valley of the Wind), αλλά ταυτόχρονα και πάρα πολλοί άλλοι που τώρα μου διαφεύγουν.\n-Ποια είναι η σχέση του ελληνικού κοινού με τα κόμικς, και πώς βλέπεις τον χώρο των ελλήνων δημιουργών σήμερα;\n-Πολύ καλύτερο σε σχέση με παλαιότερα. Υπάρχουν νέα ταλέντα στο χώρο, κι ελπίζω να δούμε κι άλλα στο μέλλον. Τα comics είναι πλέον προσβάσιμα σε όλους. Δεν έχεις παρά να πας σε ένα βιβλιοπωλείο και να πάρεις ένα. Υπάρχει ένα comic για κάθε γούστο. Μην ξεχνάμε ότι τα comics είναι ένα medium και όχι genre. Οπότε, όποιος θέλει να διαβάσει μια καλή ιστορία, μπορεί να βρει και ένα αντίστοιχο comic.\n-Υπάρχει χώρος στην Ελλάδα ώστε να καταφέρει ένας κομίστας να βιοποριστεί από αυτό το επάγγελμα;\n-Ναι, υπάρχει χώρος νομίζω, αλλά θα πρέπει να κάνεις κι άλλες δουλειές για να την βγάλεις (εικονογραφήσεις, διαφημιστικές, κτλ)\nΕξώφυλλο για τις Ninja Turtles\n-Το 2011 ξεκινήσατε με τον Steve Horton το Amala's Blade, το οποίο και συνεχίζεται ακόμη με μεγάλη επιτυχία. Μίλησε μας λίγο γι' αυτό.\n-Το Amala's Blade είναι ενα sci-fi fantasy έπος που λέει την ιστορία της καλύτερης εκτελέστριας του κόσμου (σύμφωνα με την ίδια).\nΥπάρχουν cyber-punk και steam-punk λαοί, και η Amala είναι the chosen one για να φέρει την ειρήνη ανάμεσα τους. Δεν θέλει, όμως, να ασχοληθεί. Προτιμάει να βγάζει λεφτά σκοτώνοντας.\nΗ Amala ήταν το μεγάλο μου βήμα προς τα έξω, και προέκυψε σε μία περίοδο που είχα βρεθεί άνεργος από την διαφημιστική στην οποία εργαζόμουν. Με προσέγγισε ο Steve ψάχνοντας έναν σχεδιαστή για την ιστορία του. Φτιάξαμε λίγες ενδεικτικές σελίδες, και απευθυνθήκαμε σε εκδοτικούς οίκους 'πόρτα με πόρτα', μέχρι που μας απάντησε η Dark Horse.\nΚλείσαμε μία μίνι σειρά τεσσάρων τευχών, και τώρα σχεδιάζω την δεύτερη μεγάλη περιπέτεια της.\n-Και η συνεργασία με την Marvel πώς προέκυψε; Συμμετείχες στο Superior Spiderman Team Up, έτσι;\n-Ναι! σχεδίασα ένα τεύχος Superior Spider-man.\nΉταν λίγο dream come true η κατάσταση. Είχα στείλει σε διάφορε εταιρείες από μόνος μου για να δω τι υπάρχει, και η Marvel απλώς απάντησε! Δούλεψα πάνω σε μια ιστορία του Mike Costa η οποία ήταν χωρισμένη σε τρία μέρη, με τρεις σχεδιαστές, και διαφορετικού ήρωες οι οποίοι πολεμούσαν από κοινού το κακό.\nΟ Kris Anka σχεδίασε το X-Men κομμάτι, ο Jake Wyatt το Hulk, κι εγώ το Superior Spiderman, με το οποίο και τελείωσε η ιστορία.\nΧάρη σε αυτο το πρότζεκτ έχω βρεθεί καλεσμένος σε διεθνή συνεδρία, και κυρίως έχω πλέον μια αράχνη στο βιογραφικό μου η οποία με βοηθάει πιάνοντας νέα πρότζεκτ στον ιστό της ;)\nΘα ήθελα να ξαναδουλέψω στο μέλλον με την Marvel, αλλά τώρα έχω ένα ολόκληρο Δάσος στο πιάτο μου, και μια νέα ιστορία της Amala να τελειώσω.\n"Superior Spiderman Team Up"\n-Τώρα που είπες για το "Δάσος", ας περάσουμε στο ολοκαίνουριο 'The Woods'.\nΠες τα μας όλα!\n-Α, δεν μπορώ να πω και πολλά, μιας που είναι σειρά μυστηρίου! Πρόκειται για ένα sci-fi teen drama. Καλύτερα να μη ξέρει κανείς πολλά πριν το διαβάσει για να εκπλαγεί.\nΤο πρώτο τεύχος κυκλοφόρησε πριν από τρεις εβδομάδες ακριβώς, και θα βγαίνει πλέον κάθε πρώτη Τετάρτη του μήνα. Άγχος! (γέλια)\nΕίναι μια οngoing σειρά που θα συνεχιστεί για περισσότερο από ένα χρόνο.\n-Πόσοι χαρακτήρες υπάρχουν στο Woods, και ποιους ευχαριστιέσαι να σχεδιάζεις περισσότερο;\n-Είναι μπόλικοι χαρακτήρες. Η core ομάδα που βγαίνει στο περιβόητο δάσος είναι έξι μαθητές λυκείου, ενώ μέσα στο σχολείο υπάρχουν και άλλοι πέντε – έξι χαρακτήρες που έχουν side stories. Στον δεύτερο τόμο που φτιάχνω τώρα πρωταγωνιστούν άλλοι έξι νέοι. Ουφ! Είναι πολλοί!\nΑπό τους βασικούς χαρακτήρες μου αρέσει να σχεδιάζω τον Calder, που είναι το bad boy της υπόθεσης (αυτός που φοράει το μπλουζάκι με την νεκροκεφαλή), και την Karen που είναι η πιο alternative κοπέλα, με ανησυχίες για το μέλλον της κτλ.\nΑ! Και η "διαστημική μαϊμού" είναι πάντα ένα cool πράγμα να σχεδιάζω!\n-Διαβάζω ότι το πρώτο τεύχος εξαντλήθηκε, και πάτε για επανέκδοση.\nΠώς βλέπεις το μέλλον του The Woods;\n-Ναι, ήταν ένα ανέλπιστα ευχάριστο νέο! Είναι ο πιο hot τίτλος της εταιρίας Boom! αύτη τη στιγμή, και έχει βγει ένα μόλις τεύχος.\nΤο πλάνο ήταν να κάνουμε 12 τεύχη, αλλά τώρα με αυτές τις πωλήσεις θα πάμε για πολλά παραπάνω. Το Woods έχει ακόμα πολλά μυστήρια πράγματα να δώσει...\n-Με τον James Tynion πώς γνωριστήκατε;\n-Ο James είναι μεγάλο ανερχόμενο όνομα στην Αμερικανική σκηνή. Δουλεύει στην DC εδώ και δύο χρόνια, και έχει γράψει πολλά για τον κόσμο του Batman. Μετά από τόσα υπερ-ηρωικά ήθελε να κάνει μια δική του, πιο προσωπική, σειρά, και πήγε στην Boom! ψάχνοντας για σχεδιαστή. Με βρήκε λίγο πριν πάω στο New York Comic Con, τον περασμένο Οκτώβρη, και εκεί γνωριστήκαμε με όλη την ομάδα του The Woods.Τώρα, παράλληλα με το Woods, γράφει την εβδομαδιαία σειρά Batman Eternal.\n-Αλήθεια, πού μπορούμε να βρούμε το Woods στην Ελλάδα;\n-Στα κομιξάδικα που υπάρχουν στην Αθήνα (Solaris, Tilt, Relax Your Soul, Jemma κτλ) αν έχουν μένει μερικά κομμάτια. Επίσης, μπορεί κανείς να το παραγγέλνει σ' αυτά τα μαγαζιά, ώστε να του το κρατάνε κάθε μήνα.\nΑπό 'κει και πέρα, τον Σεπτέμβριο βγαίνει ο πρώτος τόμος με συγκεντρωμένες τις ιστορίες, και θα κυκλοφορήσει σε όλα τα βιβλιοπωλεία που πωλούν κόμικς, και φυσικά στο Amazon.\n-Για το τέλος, τι συμβουλή θα έδινες σε κάποιον που ξεκινάει τώρα να ασχολείται με τα κόμικς, σύμφωνα με την δική σου εμπειρία;\n-Σαν επάγγελμα ε; Χμμμ, θα έλεγα να εξασκείται κάθε μέρα. Στα comics καλείσαι να σχεδιάσεις οτιδήποτε υπάρχει μέσα σε μία ιστορία, οπότε είναι καλό να ξέρεις πάνω κάτω να ζωγραφίζεις τα πάντα, και να είσαι έτοιμος για κάθε πρόκληση.\nΕπίσης, δεν μπορείς να κανείς comics για μεγάλες εταιρίες αν δεν έχεις κάνει πρώτα κάποια comic από μόνος σου. Όποιος θέλει να το κάνει στα σοβαρά θα πρέπει να κάνει ένα webcomic στα αγγλικά, ή μία αυτοέκδοση/ φανζιν. Για να ξεκινήσεις θα πρέπει οι ιστορίες σου να φτάσουν στους αναγνώστες.\n"Me & My Ghost"\nΑνώνυμος/η 29.5.2014 | 16:01\nΣυγχαρητήρια στον κύριο. Τον ζηλεύω απεριόριστα.


Ραντάρ καιρού Jiangxi Sheng - meteoblue\nΡαντάρ καιρού Jiangxi Sheng\nJiangxi Sheng , Κίνα , 27.67°Β 115.67°Α, 200μ από ΜΣΘ\nΤο ραντάρ καιρού (Jiangxi Sheng) δείχνει πού βρέχει ή χιονίζει αυτή τη στιγμή. Ο χάρτης ραντάρ ενημερώνεται κάθε 5 λεπτά με μια νέα παρατήρηση ραντάρ. Τα διάφορα χρώματα υποδεικνύουν την ένταση της βροχόπτωσης ή της χιονόπτωσης. Το γαλάζιο χρώμα υποδηλώνει ψιλόβροχο, το μπλε χρώμα μέτριας έντασης και το κόκκινο και το κίτρινο χρώμα υποδηλώνουν πολύ έντονη βροχόπτωση, που συνήθως συνδέεται με καταιγίδες. Οι τρέχουσες αστραπές σημειώνονται με μικρές πορτοκαλί κουκκίδες στο χάρτη (μόνο στην Ευρώπη). Σημειώστε ότι οι κεραυνοί δεν εμφανίζονται στην πρόγνωση, καθώς δεν μπορούν να προβλεφθούν. Επιπλέον, ορισμένες χώρες δεν διαθέτουν δίκτυο μετεωρολογικών ραντάρ και σε αυτές τις χώρες χρησιμοποιούνται δορυφορικά δεδομένα για την εκτίμηση της βροχόπτωσης, τα οποία είναι λιγότερο ακριβή από ένα ραντάρ καιρού σε πραγματικό χρόνο.\nJiangxi Sheng: Πόσο ακριβής είναι η πρόβλεψη με βάση το ραντάρ?\nJiangxi Sheng: Κύριες πόλεις


Συγκλονιστικές οι εξελίξεις στις Άγριες Μέλισσες, στα επεισόδια της εβδομάδας απο 11 έως 14 Οκτωβρίου.\n10:47 - 09/10/2021\nΤελευταία ενημέρωση: 11:47 - 09/10/2021\nΤα επόμενα επεισόδια στις Άγριες Μέλισσες είναι ανατρεπτικά. Τα γεγονότα τρέχουν και τίποτα δεν θα είναι πια το ίδιο στο Διαφάνι. Ο Άγγελος θα έχει μια ιδιαίτερη συνάντηση με τον Πέτρο που θα φέρει νέα μπλεξίματα.\nΟ Λευτέρης διαβεβαιώνει τη Δρόσω πως ο πατέρας του δεν έχει σχέση με τη σύλληψη του Λάμπρου. Η κατάθεση της Ασπασίας και του αστυνόμου Σπανού στριμώχνει τον Δούκα κι εμπλέκει τους Άβαντες. Η Κορίνα θ’ ανακαλύψει κάτι για το παρελθόν του Μελέτη, που θα τη σοκάρει.\nΔευτέρα 11 Οκτωβρίου – Επεισόδιο 9: Η δίκη για τη δολοφονία του Θέμελη συνεχίζεται με τις καταθέσεις των τριών παιδιών του Δούκα και οι δυο πλευρές ρίχνονται στη μάχη με όλα τους τα όπλα. Ο Ακύλας προσπαθεί να κερδίσει την εύνοια του χωριού, ενώ ο Ζάχος τον προσεγγίσει με σκοπό να μάθει αν έχει σχέση με τη δίωξη του Λάμπρου.\nΤρίτη 12 Οκτωβρίου – Επεισόδιο 10: Η Ελένη ανακρίνεται στην Ασφάλεια από τον Ντούνια, που θέλει να την εκφοβίσει. Οι αδελφές της ζητάνε τη βοήθεια του Ζάχου, που υποψιάζεται πως πίσω από τη σύλληψη κρύβεται ο Ακύλας. Η Ασημίνα αναγκάζεται να παραδεχτεί στη Δρόσω πως μπήκε στην ΕΑΚ με τον Πέτρο. Η δίκη συνεχίζεται με την Πηνελόπη να καταθέτει εναντίον του πατέρα της, κατηγορώντας τον και για τον φόνο του Αλέξη. Ο Δούκας, καταρρακωμένος από τις επιθέσεις των παιδιών του, δείχνει παραιτημένος παρά τις προσπάθειες της Μυρσίνης και του Θανόπουλου να συνεχίσει να παλεύει.\nΤετάρτη 13 Οκτωβρίου – Επεισόδιο 11: Η κατάθεση της Ασπασίας και του αστυνόμου Σπανού, στριμώχνει τον Δούκα κι εμπλέκει τους Άβαντες. Ο Ακύλας εξοργίζεται με τον Θανόπουλο που δεν ακολουθεί το σχέδιο και αποκαλύπτει στον Δούκα πως κινδυνεύει να καταδικαστεί και για τους φόνους των εισαγγελέων. Θα δεχτεί ο Δούκας τη λύση που του προτείνει; Ο Πέτρος, με τη βοήθεια της Ασημίνας, μοιράζει παράνομες εφημερίδες όταν αναγκάζονται να κρυφτούν στο μαγαζί του Νικηφόρου για να διαφύγουν απ’ την αστυνομία. Θα συλληφθούν;\nΠέμπτη 14 Οκτωβρίου – Επεισόδιο 12: Ο Νικηφόρος υποψιάζεται πως κάτι σοβαρό κρύβεται στη παρουσία της Ασημίνας και του Πέτρου στο νυχτερινό του κέντρο και οι φόβοι του επιβεβαιώνονται, όταν κάνει τη εμφάνισή του ο Ντούνιας. Κι ενώ ο Δούκας προσπαθεί να πείσει τον Θανόπουλο να μην τον εγκαταλείψει, ο Ακύλας βάζει σε εφαρμογή ένα σχέδιο που θα τους οδηγήσει στα άκρα. Η Κορίνα θ’ ανακαλύψει κάτι για το παρελθόν του Μελέτη, που θα τη σοκάρει. Το ίδιο σοκαρισμένος θα είναι και ο Κωνσταντής με μια αποκάλυψη της Ζωής. Ο διοικητής της Λέρου αποφασίζει να μάθει, με κάθε τρόπο, τι ακριβώς γνωρίζει ο Λάμπρος για τους συντρόφους που χάθηκαν στο βουνό.\nΗ Γη της Ελιάς: Απρόβλεπτες εξελίξεις - Όλα τα επεισόδια της εβδομάδας που έρχεται MasterChef - Σπυριδούλα Καραμπουτάκη: Το ροζ βίντεο με κατέστρεψε ψυχολογικά\nΚόσμος 18:31 - 22/05/2022\nΟικονομία 18:14 - 22/05/2022


Μείωση εσόδων για την IBM - Biztech\nΗ μη επίτευξη μερικών πολύ σημαντικών συμφωνιών στο τέλος του πρώτου τριμήνου του 2013 οδήγησε σε πτώση κατά 5% τα έσοδα της IBM, τα οποία έφτασαν τελικά τα $23,4 δις σύμφωνα με τα στοιχεία που ανακοίνωσε η εταιρεία. Αντίστοιχα, υπήρξε συρρίκνωση και των κερδών κατά 1%, τα οποία στο ίδιο χρονικό διάστημα ανήλθαν στα $3 δις.\nΌπως τόνισε ο Ginni Rometty , πρόεδρος και CEO της εταιρείας, το τρίμηνο είχε ξεκινήσει πολύ δυνατά ωστόσο τις τελευταίες εβδομάδες η IBM δεν κατάφερε να ολοκληρώσει ορισμένες σχεδόν σίγουρες συμφωνίες για την παροχή λογισμικού, κάτι που καταγράφηκε και στα οικονομικά αποτελέσματα της εταιρείας. Σύμφωνα πάντα με τα όσα είπε η CEO της ΙΒΜ, οι συγκεκριμένες συμφωνίες αγγίζουν τα $400 εκατομμύρια και αποτελούν μια πολύ καλή εκκίνηση για το δεύτερο τρίμηνο της εταιρείας.\nΑνά τομέα, η IBM είδε το hardware να σημειώνει πτώση κατά 17%, στα $3,1 δις, ενώ το software απέφερε έσοδα ύψος $5,6 δις. Το κομμάτι των technology services έπεσε κατά 4% στα $9,6 δις, ενώ οι business services μειώθηκαν κατά 3% στα $4,5 δις. Αντίθετα τα έσοδα από τα business analytics αυξήθηκαν κατά 7% και από τις υπηρεσίες cloud κατά 70%. Ωστόσο η IBM δεν αποκάλυψε ακριβείς αριθμούς για τις συγκεκριμένες δραστηριότητές της.\ncloud & virtualizationEnterprisehardwareεφαρμογεςΙΒΜνεα & τασεις


When the sun is shining | MANCODE.GR\nPorsche 911 GT3: δύσκολο να ζήσεις μαζί της.\nΟ χώρος στάθμευσης στην παμπ που συχνάζω ήταν πάντοτε γεμάτος με γκρι Ranger Rover κάθε Παρασκευή βράδυ. Αλλά τους τελευταίους μήνες παρατήρησα ότι η ηλεκτροκίνητη Porsche Taycan κάνει αισθητή την παρουσία της. Και είναι εύκολο, όταν είμαι μέσα στην παμπ, απολαμβάνοντας αρνίσια νεφρά, να γνωρίζω το ποιος τις οδηγεί, επειδή σχεδόν όλοι τρέχουν για να μου το πουν. Προσπαθώ να είμαι ευγενικός και να δείχνω ότι με ενδιαφέρει καθώς μου εξηγούν το πόσο γρήγορο είναι το αυτοκίνητό τους και πόσο πιο αξιόπιστο θα είναι από το γκρι Range Rover που πούλησαν για να το αγοράσουν. Συνήθως λήγω τη συζήτηση προσκαλώντας τους σε ένα από τα γυρίσματα της εκπομπής μου αυτό το Φθινόπωρο. Αυτό θα έπρεπε να τους κάνει να το βουλώσουν, όταν θα κολλήσουν στη λάσπη και θα χρησιμοποιήσουν όλη την ενέργεια της μπαταρίας για να ξεκολλήσουν ενώ ήδη βρέχει , σκοτεινιάζει και έχουν χάσει και το μεσημεριανό γεύμα.\nΕμφανίστηκα την προηγούμενη εβδομάδα με μια Porsche, τη νέα 911 GT3, και αισθάνθηκα ωραία που οδηγούσα ξανά έναν βενζινοκίνητο, της παλιάς σχολής δεινόσαυρο. Ένοιωσα , θα έπρεπε να φανταστώ, όπως εκείνο το παιδί όταν στάθηκε μπροστά από το τανκ στην πλατεία Tiananmen, στο Πεκίνο. Χωρίς νόημα, ανώφελο, ευχάριστο όμως. Ήταν σαν να είχα κολλήσει ένα γαλλικό κλειδί στα γρανάζια μιας αεροτουρμπίνας. Και μιλώντας γι’ αυτό, δεν ήξερα ότι ήταν η νέα GT3. Μου φαίνεται σαν χθες όταν κυκλοφόρησε το προηγούμενο μοντέλο και έκτοτε είχαμε την GT3 RS και την GT2 RS, και στο μυαλό μου, στο δικό σας και στο μυαλό όλων όσων έχουν καλύτερα πράγματα να σκεφτούν, είναι όλες ίδιες. Αλλά ήταν η νέα GT3, κάτι το οποίο βρίσκω ενθαρρυντικό. Σκέφτηκα ότι η Porsche μετέφερε όλους τους μηχανικούς της στο τμήμα παραγωγής ηλεκτροκίνητων για να φτιάχνουν αυτοκίνητα για ανθρώπους που έχουν εξοχικά στο Cotswolds και χίπστερς από το Λος Άντζελες και ότι η 911 θα αφηνόταν να μαραθεί και να πεθάνει.\nΜε μια πρώτη ματιά, η Porsche δεν έκανε και πολλά για να την ανανεώσει. Πάρτε για παράδειγμα τον κινητήρα. Δεν μπορούσαν να βάλουν έναν τούρμπο κινητήρα, προφανώς, επειδή τότε θα είχαμε μια Porsche turbo, κάτι που είναι τελείως διαφορετικό για ανθρώπους που έχουν περισσότερα κρεατάκια απ’ ότι φίλους. Ο κινητήρας εξακολουθεί να είναι ένας ατμοσφαιρικός 4 λίτρων, επίπεδος 6κυλινδρος, ο οποίος αποδίδει μόνο 10 ίππους περισσότερους από την παλιά GT3 και 7 μόνο επιπλέον ροπές.\nΩστόσο, πιεσμένοι από την Greta Thunberg έπρεπε να εφοδιάσουν το αυτοκίνητο με όλων των ειδών τα οικολογικά εξαρτήματα, κάτι που προσέθεσε επιπλέον κιλά, αλλά η Porsche αφαίρεσε όλα τα περιττά γραμμάρια από εδώ και από εκεί από τα διάφορα τμήματα, από το εσωτερικό και τα παράθυρα, με το συνολικό αποτέλεσμα, να είναι μόνο πέντε κιλά πιο βαρύ από το προηγούμενο μοντέλο. Όσον αφορά την τελική ταχύτητα σε ευθεία, δεν είναι γρηγορότερη σε 0-100 και δεν ξεπερνά τελική τα 318 χλμ. Εδώ λοιπόν βρισκόμαστε. Η Porsche ήταν τόσο απασχολημένη στην προσπάθειά της να ξεπεράσει την Tesla, με αποτέλεσμα να μην ικανοποιεί ούτε στο ελάχιστο τις απαιτήσεις των φαν της εταιρείας, τους οποίους έμαθε διαφορετικά εδώ και χρόνια.\nΑλλά το κάνει. Επειδή η Porsche λέει ότι το νέο μοντέλο είναι γρηγορότερο στην πίστα του Nürburgring, χάρη στη βελτιωμένη αεροδυναμική του. Λέει, για παράδειγμα, ότι σε ταχύτητα 200 χλμ/ώρα, η περίπλοκη σε όψη, σε σχήμα «λαιμού κύκνου», πίσω αεροτομή, που μπορεί να ρυθμιστεί χειροκίνητα από ιδιοκτήτες που πραγματικά δεν έχουν φίλους, αναπτύσσει 50% περισσότερη κατακόρυφη δύναμη από το παλιό μοντέλο. Χμμ. Δεν μου αρέσει η κατακόρυφη δύναμη. Όταν στρίβω σε μια γωνία, θέλω να έχω την αίσθηση ότι κάτι μηχανικό δουλεύει. Λέγοντάς μου ότι μπορώ να πάρω μια στροφή με 240 χιλιόμετρα επειδή ένας αόρατος ελέφαντας κάθεται στο πίσω κάθισμα, μου σηκώνεται το φρύδι και λίγο το δεξί μου πόδι από το πετάλι. Γνωρίζω από τη Formula 1 ότι τα πίσω φτερά λειτουργούν, επειδή ξέρω τι γίνεται όταν αφαιρεθούν, αλλά το να τους εμπιστευθώ, είναι για μένα σαν να εμπιστεύομαι τον Θεό. Ευτυχώς υπάρχουν σημαντικές αλλαγές κάτω από το καπό του αυτοκινήτου, επειδή στο μπροστινό μέρος υπάρχει τώρα διπλή ανάρτηση με ψαλίδι, όπως και στα αγωνιστικά αυτοκίνητα της Porsche, σίγουρα καλύτερα από τα «γόνατα» MacPherson. Ωστόσο, δεν είδα μεγάλη διαφορά. Η οδήγηση ήταν πάντοτε πολύ καλή με μια GT3 και ακόμη είναι.\nΜια άλλη αλλαγή είναι η τοποθέτηση συστήματος εξάτμισης από ανοξείδωτο ατσάλι. Στην αρχή νόμιζα ότι θα με τρελάνει λίγο επειδή βγάζει ένα είδος κούφιου αλλά χορταστικού ήχου που αυξάνεται ή μειώνεται ακόμη και με την πιο απαλή κίνηση του δεξιού σου ποδιού. Περιέργως όμως, μου άρεσε πολύ, επειδή ήταν μια διαρκής υπενθύμιση ότι αυτή η Porsche έχει έναν πραγματικό κινητήρα και όχι «κάτι» πίσω από το ψυγείο. Μου άρεσε πολύ και το εσωτερικό. Το αυτοκίνητό μου είχε το προαιρετικό κιβώτιο ταχυτήτων PDK αλλά ο μοχλός έμοιαζε με κάτι που θα συναντούσες σε ένα χειροκίνητο αυτοκίνητο. Το ίδιο και με το κουμπί εκκίνησης που έχει σχεδιαστεί για να το αισθάνεσαι σαν κλειδί. Θα πρέπει να επαινέσουμε το ταμπλό πλοήγησης και πληροφόρησης, που παραμένει ένα από τα ευκολότερα σε χρήση στην αγορά. Είναι λίγο περίεργο όμως, ωστόσο, να έχεις μια οθόνη 21ου αιώνα και κλιματισμό και άλλα πολλά ενώ μπροστά σου, λίγο πιο πάνω από τον αριστερό σου ώμο, να υπάρχει ένα κομμάτι “σκαλωσιάς”. Ακούει κανείς ότι μιλάμε για ένα πολυτελές αγωνιστικό αυτοκίνητο;\nΔεν είναι αγωνιστικό αυτοκίνητο όμως. Όχι πραγματικά. Μπορεί να έχει τεχνολογία που δημιουργήθηκε για αγώνες αυτοκινήτων αλλά εξακολουθεί να μοιάζει με ένα σπορ αυτοκίνητο. Παρά το μεγάλο του μέγεθος, είναι ένα αυτοκίνητο που μπορείς να ξεφύγεις με χαρούμενο και ανέμελο τρόπο. Είναι ένα ευχάριστο αυτοκίνητο. Ένα αυτοκίνητο που σε κάνει να χαμογελάς. Το εννοώ αυτό: έχει περισσότερα κοινά με ένα Mazda MX-5 απ’ ότι με μια Ferrari. Ωστόσο, υπάρχει ένα πρόβλημα. Κάτι έξυπνο με την παλιά GT3, που μου άρεσε και θαύμαζα το ίδιο, ήταν ότι αισθανόσουν σαν να οδηγείς ένα σπορ αυτοκίνητο αλλά, όταν δεν είχες όρεξη, μπορούσε να είναι ήρεμο και εύκολο στον έλεγχο. Έστριβε όμορφα, προστατεύοντάς σε από τις ατέλειες της ασφάλτου. Αυτό δεν το κάνει. Είναι νευρικό και μονίμως στην ένταση, όλη την ώρα, όπως ακριβώς συνηθίζαμε να λέμε ότι κάνει ένα κακομαθημένο παιδί. Στην ηλικία μου, δεν θα μπορούσα να ζήσω μ’ αυτό σε καθημερινή βάση και φοβάμαι να σκεφτώ πόσο πιο σκληρή θα είναι η έκδοση RS.\nΑυτό σημαίνει ότι η GT3 είναι ένα αυτοκίνητο για το Σαββατοκύριακο, κάτι που θα χρησιμοποιήσεις μόνο όταν ο ήλιος λάμπει και οι δρόμοι είναι καλοί και έχεις και όρεξη. Μπορεί να νομίζετε ότι είναι τρέλα να σπαταλήσεις περίπου 150 χιλιάδες ευρώ σε ένα αυτοκίνητο που θα χρησιμοποιείς περιοδικά -και πολλά περισσότερα εάν θες άλλες ζάντες, άλλα καθίσματα και ό, τι άλλο επιθυμείς από τη λίστα επιλογών- αλλά θα μπορούσε να είναι και χειρότερα. Ένας από τους τύπους που έτρεξε να μου πει για τη νέα του Taycan, την προηγούμενη Παρασκευή, μου εξήγησε ό,τι τη χρησιμοποιεί μόνο τα Σαββατοκύριακα, όταν βρίσκεται στη χώρα. Σωστά. Καταλαβαίνω. Οπότε αγόρασε ένα ηλεκτροκίνητο οικολογικό όχημα σαν δεύτερο αυτοκίνητο. Πιστεύω ότι αυτό πραγματικά είναι ο ορισμός της παράνοιας.\nAn impressive pair of Cobras\nMille Miglia legend\nAn Italian masterpiece of the ’60s\nChaos: The first hellenic hypercar


Έφτιαξε κόμμα ο δολοφόνος του Ισαάκ - Παραταύτα οι συνομιλίες παρωδία συνεχίζονται... | ΕΛΛΗΝΩΝ ΔΙΚΤΥΟ\nΈφτιαξε κόμμα ο δολοφόνος του Ισαάκ - Παραταύτα οι συνομιλίες παρωδία συνεχίζονται...\nΟ δολοφόνος του Τάσου Ισαάκ όχι μόνο παραμένει ελεύθερος, αλλά είναι από χθες επίσημα πρόεδρος νέου πολιτικού κόμματος.\nΟ Ερχάν Αρικλί εξελέγη χθες ως πρόεδρος του νέου κινήματος που φέρει το όνομα «Αναγέννηση», ενώ στην θέση του Γραμματέα εξελέγη ο Τουράν Μπουγιουκγιλμάζ και ταυτόχρονα καθορίστηκε και η Κεντρική Επιτροπή του κινήματος που αποτελείται από 25 άτομα.\nΤι είναι όμως το κόμμα «Αναγέννηση». Ασφαλώς έχει ως πρόεδρο έναν φονιά, όμως, ας το πάρουμε παραπέρα για να γνωρίζουν όλοι τις αλήθειες για το τι πραγματικά συμβαίνει στα κατεχόμενα. Το κίνημα αυτό βασίζεται σε δύο Πυλώνες. Ο πρώτος πυλώνας είναι αυτός των σχέσεων με την Τουρκία την οποία θεωρούν ως Μητέρα-Πατρίδα. Ο δεύτερος πυλώνας έχει σχέση με την ανεξαρτησία των κατεχομένων. Το κίνημα αυτό θεωρεί ότι υπάρχει Τουρκική Δημοκρατία της Βορείου Κύπρου.\nΤο μεγάλο ζήτημα, όμως, δεν τελειώνει εδώ. Σύμφωνα με τις διακηρύξεις του κινήματος «Αναγέννηση» τα μέλη του αποδέχονται ως ιερά παρακαταθήκη του Αλλάχ όσους κατέχουν «ταυτότητα» του ψευδοκράτους, ενώ παράλληλα θεωρούν ως ρατσιστική συμπεριφορά τη διάκριση με βάση τον τόπο γέννησης των ατόμων, που έφτασαν στα κατεχόμενα μετά το 1974, θέση με την οποία ανοίγει τις πόρτες του στις τάξεις των εποίκων και των Μεταναστών από την Τουρκία.


Συμμαχικές Πιστώσεις, Kράτος και Eθνική Tράπεζα,1917-1928 - www.nspantelakis.gr\nΑρχική Μελέτες - Βιβλία Συμμαχικές Πιστώσεις, Kράτος και Eθνική Tράπεζα,1917-1928\nΝίκου Σ. Παντελάκη, Συμμαχικές πιστώσεις.\nΚράτος και Εθνική Τράπεζα, 1917-1928, ΜΙΕΤ, Αθήνα 1988.\nΗ είσοδος της Ελλάδας στον Πρώτο παγκόσμιο Πόλεμο στο πλευρό των Συμμάχων απαιτούσε τεράστιες πολεμικές δαπάνες, τις οποίες το ελληνικό κράτος αδυνατούσε να αντιμετωπίσει από μόνο του. Για το λόγο αυτό θα προσφύγει και στον εξωτερικό δανεισμό.\nΑντικείμενο της μελέτης αυτής είναι η διερεύνηση των όρων και των προϋποθέσεων που επιβάλλουν η Μεγάλη Βρετανία, η Γαλλία και οι Ηνωμένες Πολιτείες για να χορηγήσουν πολεμικά δάνεια στην Ελλάδα μεταξύ 1917 και 1922, καθώς και η μελέτη των διαπραγματεύσεων που θα ακολουθήσουν την περίοδο 1923-1928 για το διακανονισμό των πολεμικών χρεών.\nΗ διεξοδική έρευνα των προβλημάτων που δημιουργεί ο εξωτερικός δανεισμός επιτρέπει την ανάλυση και κατανόηση της δυναμικής που ανπτύσσεται στις σχέσεις μεταξύ Εθνικής Τράπεζας και κράτους στο χρονικό αυτό διάστημα.


Γερμανία: Συγκλονιστικές λεπτομέρειες και «άρωμα» τρομοκρατίας στην ομηρία στον σιδηροδρομικό σταθμό - Tromaktiko.gr\n15 Οκτωβρίου 2018 21:15\nΗ γερμανική αστυνομία ανακοίνωσε σήμερα 15 Οκτωβρίου ότι δεν αποκλείει το σενάριο «μιας τρομοκρατικής επίθεσης» στην υπόθεση της ομηρίας στον σιδηροδρομικό σταθμό της Κολωνίας, όπου τραυματίστηκαν τουλάχιστον δύο άνθρωποι, εκτός του δράστη.\n— Polizei NRW K (@polizei_nrw_k) 15 Οκτωβρίου 2018\n— srb news (@srbnews0) 15 Οκτωβρίου 2018\n— Frimo (@Frimo1968) 15 Οκτωβρίου 2018\nFire department and police at #BreslauerPlatz #Cologne Police Cologne says: “We currently have no evidence of #shots”! pic.twitter.com/7te67mchZ6\n— Michael (@MichaelTrtzsch1) 15 Οκτωβρίου 2018\nΑφού εκκένωσαν τον σιδηροδρομικό σταθμό και εντόπισαν τον άνδρα, οι ειδικές δυνάμεις της γερμανικής αστυνομίας αποφάσισαν να επέμβουν το απόγευμα. Ο δράστης «τραυματίστηκε σοβαρά κατά τη διάρκεια της επιχείρησης» από τα πυρά των δυνάμεων επιβολής του νόμου. Διακομίστηκε στο νοσοκομείο και χειρουργήθηκε το βράδυ.\nΗ αστυνομία αποφάσισε την έφοδο καθώς εκείνος απειλούσε ότι θα βάλει φωτιά στο φαρμακείο. Επιχείρησε επίσης να βάλει φωτιά στα ρούχα της ομήρου, σύμφωνα με το ΑΠΕ-ΜΠΕ.


Romantic bridal shoot in Athens - Love4Weddings\nHome >> Styled Photoshoot >> Romantic bridal shoot in Athens\nΠόσο όμορφη επιτέλους μπορεί να είναι μία φωτογράφηση… αυτό αναρωτιέμαι κοιτώντας τις υπέροχες φωτογραφίες που μοιράστηκε μαζί μας η Penelope Photos με τα ρομαντικά νυφικά της σχεδιάστριας Helena Kyritsi. Αέρινα νυφικά με ανοιχτή πλάτη, ρομαντικά νυφικά φορέματα με δαντελένια κοντά μανικάκια και γοργονέ νυφικά για μία πιο κομψή νυφική εμφάνιση. Λατρέψαμε τα νυφικά χτενίσματα και μακιγιάζ νύφης από την Antigoni Livieratou και ερωτευτήκαμε την cascading νυφική ανθοδέσμη και τις oh-so-romantic δημιουργίες της Les Fleuristes για τα μαλλιά της νύφης.\nPhotography by : Penelope Photos\nBridal Inspiration , Love4Weddings Magazine , Styled Photoshoot , Styled Photoshoot in Greece\nΜε αποχρώσεις του φούξια, του τυρκουάζ και του μπλε πλημμυρίστηκε ένα πανέμορφο, φυσικό τοπίο με θέα τη θάλασσα. Γιρλάντες και μπουκέτα από πλούσιες συνθέσεις φρέσκων λουλουδιών δημιουργούσαν ένα σκηνικό βγαλμένο από παραμύθι. Ένα στρογγυλό τραπέζι σε τυρκουάζ φωτεινά χρώματα και φούξια πινελιές …\nΑυτό το υπέροχο χριστουγεννιάτικο styled shoot που παρουσιάζουμε σήμερα είναι ο ορισμός της κομψότητας και του ρομαντισμού… Έντονες αποχρώσεις του μπορντώ και του κόκκινου ντύνουν με ένα μοναδικό τρόπο αυτό το glamorous setting που στήθηκε από την Eclectic Events κερδίζοντάς μας …


Αργύρης Νταουλιάρης: Τέλος του 2021 θα ομαλοποιηθεί η κατάσταση στον τομέα του τουρισμού - TravelSpot\nΑργύρης Νταουλιάρης: Τέλος του 2021 θα ομαλοποιηθεί η κατάσταση στον τομέα του τουρισμού\nO Αργύρης Νταουλιάρης, ο Γενικός Διευθυντής Λειτουργίας & Ποιότητας των ξενοδοχείων Amalia και ιδρυτής της Innjobs.net, σε συνέντευξη που παραχώρησε στο etravelnews.gr, μιλάει για τα θέματα που απασχολούν το άνοιγμα του τουρισμού μετά την περίοδο του lockdown.\n· Ποιες είναι οι απαραίτητες προϋποθέσεις για ένα ασφαλές άνοιγμα του τουρισμού;\nΟι απαραίτητες προϋποθέσεις για να υπάρξει ένα ασφαλές άνοιγμα στην αγορά του τουρισμού είναι ο εμβολιασμός, τα rapid και self tests, αλλά και οι απαραίτητες υγειονομικές διαδικασίες που μας υποδεικνύουν οι ειδικοί. Όλα τ’ άλλα θα έρθουν ως φυσικό επακόλουθο.\n· Πότε θεωρείτε ότι θα έρθει η κανονικότητα στον τουριστικό κλάδο;\nΗ κανονικότητα θεωρώ ότι θα έρθει στα τέλη του ’21, εφόσον έχουν εφαρμοστεί όλα τα παραπάνω μέτρα και έχουν ανοίξει οι αγορές. Γι’ αυτό συνιστώ να έχουμε υπομονή και να συνεχίσουμε να εργαζόμαστε το ίδιο σκληρά όπως τώρα και στο μέλλον.\n· Θεωρείτε πως η ψυχολογία του τουρίστα επηρεάζει την επιλογή του τουριστικού προορισμού του ή απέναντι στην ανάγκη της κανονικότητας αυτό είναι κάτι που έχει αφήσει πίσω του;\nΗ ψυχολογία του τουρίστα είναι πολύ σημαντική. Επηρεάζεται από τα θέλω της εκάστοτε κυβέρνησης και των επιλογών της, όπως επίσης και από την διαχείριση του θέματος μέσα από τα media. Το συνεχόμενο lockdown έχει φέρει ως αποτέλεσμα μια μεγάλη ψυχολογική κυρίως κόπωση και ο άνθρωπος έρχεται αντιμέτωπος με τις φοβίες του. Το που θα αποφασίσει να μετακινηθεί δεν είναι τόσο απλό. Αυτό εξαρτάται από την ηλικία, την οικονομική άνεση, αλλά και το βαθύτερο τρόπο σκέψης του κάθε ατόμου. Η ψυχολογία σίγουρα είναι αρκετά μπερδεμένη και καθορίζεται από πολλούς άλλους παράγοντες.\n· Πιστεύετε πως η διαχείριση της χώρας μας απέναντι στην πανδημία θα επηρεάσει τον ξένο τουρίστα θετικά ή αρνητικά ώστε να μας επισκεφτεί;\nΜέχρι τώρα έχουμε διαχειριστεί καλά τα πράγματα. Ο ξένος τουρίστας θα τιμήσει τη χώρα μας και η χώρα μας είναι πολύ ανοιχτή σε επίπεδο επικοινωνίας για την προσέλευση του. Η Ελλάδα έχει αποδείξει πως είναι ένας ασφαλής προορισμός που τηρεί όλα τα πρωτόκολλα και τις απαραίτητες διαδικασίες για την ασφάλεια των πολιτών της, αλλά και των τουριστών. Οπότε θεωρώ πως θα επηρεαστεί προς την θετική κατεύθυνση.\n· Πως κρίνετε ότι πρέπει να διαχειριστεί ο ξενοδοχειακός κλάδος την επιχείρηση του από οικονομικής άποψης ώστε να ανακάμψει το συντομότερο δυνατόν και σε τι διάστημα θεωρείτε ότι μία επιχείρηση θα μπορέσει να ανακάμψει;\nΟ ξενοδοχειακός κλάδος από οικονομικής άποψης είναι δύσκολο να τα βάλει με την πανδημία. Παρόλα αυτά η κάθε επιχείρηση θα πρέπει να αναλύει σε καθημερινό επίπεδο της πωλήσεις και τις δαπάνες της, έτσι ώστε να παίρνει την λιγότερη κοστοβόρα απόφαση για να μπορεί να επιβιώσει. Σίγουρα τα μέτρα που εξαγγέλλει η κυβέρνηση θα βοηθήσουν τον ξενοδόχο και τον ξενοδοχοϋπάλληλο, όμως πρέπει να τα πιστέψουμε και τα να τα εφαρμόσουμε πιστά.\n· Εσείς μέσω της Innjobs, εκφράζετε ένα μεγάλο ποσοστό των ξενοδόχων ανά την Ελλάδα. Πως θα μπορούσατε να συμβουλεύσετε έναν ξενοδόχο για την επόμενη μέρα; Ποιο θα ήταν το αποτέλεσμα;\nΈχοντας μία εμπειρία 25 χρονών στον ξενοδοχειακό κλάδο, έχω δει πως η συνεχής καταγραφή αγορών, η εξωστρέφεια, η διατήρηση της μέσης τιμής και η διαρκής επικοινωνία μέσω social media, είναι κάποια από αυτά τα πράγματα μπορούμε να κάνουμε και να προτείνουμε σε ένα ξενοδόχο. Όλα αυτά φυσικά με την καθημερνή ανάλυση της δαπάνης, αλλά πάντα με σεβασμό στο εργατικό δίκαιο και τα ποιοτικά χαρακτηριστικά.\n· Πως βλέπετε το μέλλον της ξενοδοχειακής βιομηχανίας στην Ελλάδα;\nΤο μέλλον της ξενοδοχειακής βιομηχανία στην Ελλάδα είναι πολύ σπουδαίο. Πλέον το ελληνικό προϊόν είναι ένα προϊόν πολύ ιδιαίτερο. Η Ελλάδα δεν είναι μια οποιαδήποτε χώρα, έχει να προσφέρει πολλά στον τουρισμό με ασφάλεια, εξαιρετικές εγκαταστάσεις, έμπειρο εργατικό δυναμικό και ποιοτικά χαρακτηριστικά τόσο στην κουλτούρα του ανθρώπου, όσο και στην πρώτη ύλη. Ο τουρισμός στην Ελλάδα εξελίσσεται και αναμένει με αγωνία να περάσει η πανδημία ώστε να αναδείξει το luxury προϊόν που πρεσβεύει.\n· Το τελευταίο διάστημα έχετε επεκτείνει την δραστηριότητα της εταιρείας σας στην Γαλλία. Πείτε μας για την Innjobs France το νέο σας εγχείρημα και πως συνδυάζεται χρονικά με την covid εποχή.\nΗ Innjobs.fr είναι το αδερφάκι της Innjobs.net στη Γαλλία. Πρεσβεύει μία νέα αγορά με τα ίδια χαρακτηριστικά της innjobs Ελλάδας, με σκοπό την επικοινωνία μεταξύ εργοδοτών και εργαζομένων με αμεσότητα στην εύρεση εργασίας. Αυτό στην covid εποχή χρειάζεται όσο ποτέ άλλοτε, αλλά είναι και συγχρόνως και ένα στρατηγικό πλάνο όπου η γνώση και η μεταφορά ανθρώπων σε άλλες χώρες, φέρνει μία διέξοδο στην εργασιακή αβεβαιότητα την covid εποχή\n· Μία τελευταία ερώτηση. Στην Innjobs ασχολείστε με τις εκπαιδεύσεις προσωπικού. Τι σημαίνει εκπαίδευση για εσάς;\nΕκπαίδευση σημαίνει συνεχής μάθηση σε θεωρητικό και πρακτικό επίπεδο καθημερινά, με στόχο την προσωπική εξέλιξη αλλά και την ποιοτική αναβάθμιση των υπηρεσιών μας. Εμείς στην innjobs το πρεσβεύουμε και το εξελίσσουμε μέσα από τεχνικές και επαγγελματισμό.\nΣας ευχαριστώ πολύ για την τιμή που μου κάνατε και που μου δώσατε την ευκαιρία να τοποθετηθώ και εγώ από την πλευρά μου ως άνθρωπος του τουρισμού, στην ανάγκη όλων να προχωρήσουμε σε μία νέα καλύτερη κανονικότητα την μετά covid εποχή.\nOriginal article: Αργύρης Νταουλιάρης: Τέλος του 2021 θα ομαλοποιηθεί η κατάσταση στον τομέα του τουρισμού.


Γελοιοποιούν τα υψηλά ιδανικά, καλλιεργούν μια διαρκή απολογία της ελαφρότητας, έτσι ώστε η διαφημιστική ευφορία να γίνει το μοντέλο της ανθρώπινης ευτυχίας και υπόδειγμα της ελευθερίας. […] - Κατοχικά Νεα\n10:30 - 18/12/2020\nΓελοιοποιούν τα υψηλά ιδανικά, καλλιεργούν μια διαρκή απολογία της ελαφρότητας, έτσι ώστε η διαφημιστική ευφορία να γίνει το μοντέλο της ανθρώπινης ευτυχίας και υπόδειγμα της ελευθερίας. […]\nΤο παρακάτω κείμενο είναι απόσπασμα από το «Die Antiquiertheit des Menschen» («Η εξαχρείωση του ανθρώπου»), opus magnum του Γερμανού φιλοσόφου Γκύντερ Άντερς.\nΓραμμένο το 1956 περιγράφει με ανατριχιαστική ακρίβεια ένα μέλλον που ταυτίζεται με τις πιο ζοφερές στιγμές του ΔΙΚΟΥ μας παρόντος:\n«Για να καταπνιγεί κάθε εξέγερση πριν ακόμη προλάβει να εκδηλωθεί δεν απαιτούνται βίαια μέσα. Οι χιτλερικές μέθοδοι είναι ΞΕΠΕΡΑΣΜΕΝΕΣ. Αρκεί να δημιουργηθούν ΕΞΑΡΤΗΣΕΙΣ τόσο ισχυρές ώστε η ιδέα και μόνο της εξέγερσης να μην έρχεται στο μυαλό κανενός.\nΘα ήταν ιδανικό η διαμόρφωση των ατόμων να ξεκινάει από την ώρα που ΓΕΝΝΙΟΥΝΤΑΙ, με τη συρρίκνωση των έμφυτων ικανοτήτων τους. Κατόπιν, η εξάρτηση θα θωρακιστεί με τον δραστικό περιορισμό της παιδείας, προσανατολισμένης στην επαγγελματική εκπαίδευση. Ένα ακαλλιέργητο άτομο έχει στενό ορίζοντα σκέψης και όσο η σκέψη του περιορίζεται σε ασήμαντες ασχολίες τόσο ΜΕΙΩΝΟΝΤΑΙ οι πιθανότητες να εξεγερθεί. Πρέπει να δημιουργηθούν προϋποθέσεις ώστε η ΠΡΟΣΒΑΣΗ στην ΠΡΑΓΜΑΤΙΚΗ γνώση να γίνει ολοένα δυσκολότερη για τους πολλούς. […]\nΘα χρησιμοποιείται η πειθώ και όχι η ωμή βία. Θα προβάλλονται μαζικά, μέσω της τηλεόρασης, «ψυχαγωγικά» προγράμματα που θα κολακεύουν πρωτίστως το συναίσθημα και τα ένστικτα. Το πνεύμα θα απασχολείται με ό,τι ελαφρύ, ασήμαντο, παιδαριώδες. Σε ένα περιβάλλον ΑΚΑΤΑΣΧΕΤΗΣ φλυαρίας με αδιάκοπη μουσική υπόκρουση η ΑΝΑΠΤΥΞΗ της σκέψης θα παρεμποδίζεται. Το σεξ θα τεθεί στην πρώτη γραμμή των ανθρωπίνων ενδιαφερόντων — δεν υπάρχει καλύτερο κοινωνικό ηρεμιστικό!\nΓενικά, θα κάνουν ό,τι περνάει από το χέρι τους για να αποβάλουν τη ΣΟΒΑΡΟΤΗΤΑ από την ύπαρξη, να ΓΕΛΟΙΟΠΟΙΗΣΟΥΝ τα υψηλά ιδανικά, να καλλιεργήσουν μια διαρκή απολογία της ελαφρότητας, έτσι ώστε η ΔΙΑΦΗΜΙΣΤΙΚΗ ευφορία να γίνει το μοντέλο της ανθρώπινης ευτυχίας και υπόδειγμα της ελευθερίας. […]\n-Οποιος ακόμα δεν έχει καταλάβει τι γίνεται σήμερα το σήμερα ,ας μελετήσει το παρακάτω video-\nΌ,τι αποκοιμίζει τη διαύγεια του μαζικού ανθρώπου είναι κοινωνικά ωφέλιμο, ό,τι απειλεί να τον αφυπνίσει πρέπει να διακωμωδηθεί, να καταπνιγεί, να καταπολεμηθεί. Κάθε θεωρία που θα αμφισβητεί το σύστημα πρέπει να καταδικάζεται ως ανατρεπτική και τρομοκρατική, το ίδιο κι εκείνοι που την υποστηρίζουν.»(+Να μας επιτραπεί να προσθέσουμε ως ”συνομωσιολογική η από ψεκασμένους” για να αφοπλίσουν την υγιή σκέψη και αντιδραση )\nΓιώργος Αυγερινός ~ Μετάφραση Αντώνη Καραβασίλη\n*Ο Δαρβίνος,ο Φρόιντ,ο Νίτσε και άλλοι γνωστοί,άγνωστοι με την αλήθεια ,\nδεν απάντησαν ποτέ στο τι είναι ο άνθρωπος ,αλλά στο τι μπορεί να εξελιχθούν οι περισσότεροι με την κατάλληλη προπαγάνδα και χειραγώγηση.


Με παλιά εμβόλια απέναντι στις μεταλλάξεις; | Αυγή\nΔεν με πείθει ιδιαίτερα η προοπτική τού να κάνω ένα εμβόλιο που δημιουργήθηκε πριν από σχεδόν δύο χρόνια για να αντιμετωπίσει έναν συγκεκριμένο ιό\nΜε τρεις δόσεις ήδη στο ενεργητικό, αντιεμβολιαστή δεν με λες. Με ομηρικούς καβγάδες στο ενεργητικό, υποστηρίζοντας τον υποχρεωτικό εμβολιασμό, ψεκασμένο δεν με λες. Αλλά αυτό με την τέταρτη δόση του φθινοπώρου η αλήθεια είναι πως δεν με πείθει ιδιαίτερα. Και δεν με πείθει ιδιαίτερα η προοπτική τολυ να κάνω ένα εμβόλιο που δημιουργήθηκε πριν από σχεδόν δύο χρόνια για να αντιμετωπίσει έναν συγκεκριμένο ιό με συγκεκριμένα χαρακτηριστικά, την ώρα που όλα τα δεδομένα έχουν αλλάξει. Δεν με πείθει και τόσο η προοπτική ενός μάλλον ξεπερασμένου εμβολίου απέναντι σε έναν ιό που μήνα με την μήνα και κύμα με το κύμα μεταλλάσσεται σε κάτι πιο επιθετικό, κάτι πιο ανθεκτικό και σε κάτι πιο επικίνδυνο.\nΔεν με πείθει ιδιαίτερα η προοπτική ενός εμβολίου που παραμένει το ίδιο απέναντι σε έναν ιό που έχουμε πλέον χάσει το μέτρημα και το αλφάβητο για να θυμηθούμε σε ποια μετάλλαξη βρισκόμαστε. Και ειλικρινά δεν γνωρίζω τι λένε επ’ αυτού οι φαρμακευτικές εταιρείες ούτε και οι επιστήμονες που εμφανίζονται προσεκτικά επιφυλακτικοί επί του θέματος γνωρίζοντας τον κίνδυνο να κατηγορηθούν ως αντιεμβολιαστές.\nΗ αλήθεια πάντως είναι πως η συγκεκριμένη ανησυχία διογκώνεται και εν τη απουσία ενός δημόσιου και υπεύθυνου διαλόγου για το πού βρισκόμαστε με την πανδημία, πού πάμε και με τι όπλα θα αντιμετωπίσουμε το πρόβλημα στο άμεσο μέλλον. Και δεν αναφέρομαι στις δυνατότητες του συστήματος Υγείας να ανταποκριθεί στις ανάγκες ενός νέου κύματος κρουσμάτων και νοσηλειών. Εκεί ξέρουμε τι μας περιμένει με την κυβέρνηση που έχουμε. Το θέμα είναι τι γίνεται και με την άμυνα των πολιτών που, εκτός από τα απαραίτητα μέτρα αυτοπροστασίας, τα οποία ελέω τουριστικής περιόδου έχουν πάει περίπατο, είναι και με το τι εμβόλια θα αμυνθούμε στις μεταλλάξεις του ιού, κάτι για το οποίο κανείς δεν λέει κουβέντα.


Κυρ, 19/11/2017 - 09:58\nΤην Τετάρτη, είχαν βρεθεί άλλα δεκαπέντε πτώματα στην ίδια περιοχή, επίσης με πολλαπλά τραύματα από σφαίρες, όπως είχε δηλώσει ο Άκμπαρ Χαριφάλ, στέλεχος της τοπικής κυβέρνησης της Μπαλουτσιστάν, στο Γαλλικό Πρακτορείο. Κατά τους δύο αξιωματούχους, τα είκοσι θύματα, που κατάγονταν από την επαρχία Πουντζάμπ, βρίσκονταν καθ` οδόν προς το Ιράν.\nΟι δολοφονίες τους πιστεύεται ότι διαπράχθηκαν από αυτονομιστές, η δράση των οποίων είναι έντονη στην πολύ φτωχή αυτή επαρχία του Πακιστάν, σύμφωνα με τους ίδιους. Ο στρατός του Πακιστάν ανέφερε ότι ένας ηγέτης των αυτονομιστών που θεωρεί ότι "ενεχόταν" στην πρώτη σφαγή σκοτώθηκε την Παρασκευή 25 χιλιόμετρα βόρεια του σημείου όπου βρέθηκαν τα πτώματα.\nΟ άνδρας αυτός κατηγορείτο επίσης για ενέδρες εναντίον αυτοκινητοπομπών του στρατού και για τους φόνους πολλών αμάχων, ανέφερε ανακοίνωση των πακιστανικών ένοπλων δυνάμεων. Οι Βελούχοι αυτονομιστές βάζουν συχνά στο στόχαστρο εργάτες ή πολίτες από την Πουντζάμπ, που κατηγορούν ότι εκμεταλλεύονται την επαρχία τους, τη φτωχότερη του Πακιστάν παρότι διαθέτει μεγάλα κοιτάσματα υδρογονανθράκων και ορυκτών.\nΑπό την επαρχία Μπαλουτσιστάν περνάει η κυριότερη οδός των μεταναστών που προσπαθούν να φθάσουν στην Ευρώπη μέσω Ιράν, πολλοί από τους οποίους πεθαίνουν λόγω των κακουχιών ή από τις σφαίρες ένοπλων οργανώσεων. Πέραν των αυτονομιστών, στην επαρχία δρουν ή επιχειρούν να διεισδύσουν ισλαμιστές. Το Μπαλουτσιστάν βιώνει επίσης αλλεπάλληλα κρούσματα βίας με κίνητρο το θρησκευτικό ή το φυλετικό μίσος. Οι δολοφονίες Χαζάρων, των μελών μιας σιιτικής εθνικής μειονότητας τα μέλη της οποίας αναγνωρίζονται εύκολα λόγω των ασιατικών χαρακτηριστικών τους, είναι συχνές στην Κουέτα, την πρωτεύουσα της επαρχίας.\nΗ περιουσία, οι σπουδές, το ένταλμα σύλληψης εναντίον του και η εξορία\n19/11/2017 - 08:46\nΣκληρή αντιπαράθεση Τραμπ-Αντιπολίτευσης μπροστά στις κάμερες (ΒΙΝΤΕΟ)\nΠρωτοφανείς σκηνές για το τείχος στα σύνορα...στο Οβάλ Γραφείο\n12/12/2018 - 08:32\nΣτον χώρο φιλοξενίας στην Κοκκινοτριμιθιά μεταφέρθηκαν οι 40 μετανάστες\nΕντοπίστηκαν στα παράλια του Κάτω Πύργου\nΠλοιάριο με 40 μετανάστες εντοπίστηκε στην περιοχή Κάτω Πύργου\nΑποβιβάστηκαν στην κατεχόμενη ακτή του Λιμνίτη\nΤουρκικός Τύπος: "Αγριότητες" ελληνικής αστυνομίας στον Έβρο\n"Κοντά στα ελληνοτουρκικά σύνορα βρέθηκαν τρία πτώματα μεταναστών"\n04/12/2018 - 10:03\nΣάβ, 15/12/2018 - 23:50ΜΕΤΑ ΤΑ ΜΕΣΑΝΥΧΤΑ


Ξεχάστε τα τηγανητά αυγά όπως τα ξέρατε - Η νέα μόδα τα θέλει σε... φακελάκι - Γεύση & Συνταγές - Athens magazine\nΕντυπωσιακά και πεντανόστιμα\nΑυτό είναι το πιο ακατάλληλο μέρος για να αποθηκεύσετε τα αυγά σας\nΣτην Ευρώπη, αντί για τη διαδικασία απολύμανσης των αυγών, οι ίδιες οι κότες εμβολιάζονται κατά της σαλμονέλας. Αυτό εμποδίζει τη μόλυνση των αυγών. Σε κάποιες Ευρωπαϊκές χώρες, τα απολυμασμένα αυγά είναι ακόμα και παράνομα. Και αυτό επειδή η εξωτερική εκείνη μεμβράνη αποτελεί το φυσικό σύστημα άμυνας του αυγού που το προστατεύει μέχρι και 3 εβδομάδες μετά. Συνεπώς, τα αυγά εδώ χρειάζεται να διατηρούνται σε ένα δροσερό σημείο, αλλά όχι στο ψυγείο. Αυτό όμως, δεν είναι το μοναδικό λάθος που μπορεί να κάνουμε όσον αφορά τα αυγά, δείτε εδώ ακόμη ένα.\nΑν θέλετε παρόλα αυτά να διατηρείτε τα αυγά σας στο ψυγείο, μην προτιμάτε να τα τοποθετείτε στις πόρτες τους, διότι η θερμοκρασία εκεί μεταβάλλεται εύκολα. Το πίσω μέρος του ψυγείου αποτελεί το καλύτερο μέρος. Ωστόσο, είναι καλύτερο να ελέγξετε τι ισχύει για τη συντήρηση τους τοπικά στη χώρα και στην περιοχή σας, ανάλογα και με τις θερμοκρασίες δωματίου που συνηθίζετε να έχετε. Τέλος, προτιμήστε να τα μαγειρεύετε σε υψηλές θερμοκρασίες και κρατήστε τα μακριά από τροφές, όπως κρεμμύδια και σκόρδα, καθώς έχουν την τάση να απορροφούν μυρωδιές εύκολα.


ORCHOMENOS-PRESS: Την Κυριακή ο εορτασμός της Κήρυξης της Επανάστασης στη Ρούμελη\nΤην Κυριακή ο εορτασμός της Κήρυξης της Επανάστασης στη Ρούμελη\nΠαρουσία του κκ. Γεωργίου…\nΠανηγυρικά αναμένεται και φέτος να εορταστεί η εκδήλωση μνήμης που διοργανώνει η Νομαρχιακή Αυτοδιοίκηση Βοιωτίας την Κυριακή 28 Μαρτίου 2010 στο ιστορικό Μοναστήρι του Οσίου Λουκά στο Στείρι Βοιωτίας. Κάθε χρόνο αυτή την ημέρα, ως γνωστόν, στο ιστορικό αυτό τόπο εορτάζεται η Κήρυξη της Επανάσταση ς στη Ρούμελη από τον Επίσκοπο Σαπώνων Ισαϊα, με οικοδεσπότη τον Νομάρχη Βοιωτίας κ. Κλέαρχο Περγαντά και τον ηγούμενο της Μονής πατέρα Χρύσανθο, παρουσία και του Σεβασμιοτάτου Μητροπολίτη μας Θηβών και Λεβαδείας κκ. Γεωργίου. Το πρόγραμμα των εκδηλώσεων ξεκινά στις 11.00 το πρωί με την Δοξολογία και στην συνέχεια θα ακολουθήσει επιμνημόσυνη δέηση, κατάθεση στεφάνων και ομιλία.\nΘυμίζουμε πως σύμφωνα με την ιστοσελίδα του Νομού Φωκίδας, στην τοποθεσία «Τρία Έλατα» στα σύνορα Κυριακίου - Ζερεικίου (Ελικών), ορκίσθηκε αρχηγός του ένοπλου αγώνα ο Αθανάσιος Διάκος πηγαίνοντας στον Όσιο Λουκά, όπου την επομένη στις 26 Μαρτίου 1821 ο τότε Δεσπότης Ησαίας κηρύσσει την Επανάσταση στη Ρούμελη. Και στο χάραμα της άλλης μέρας οι καλόγεροι έψαλαν τη δοξολογία. Ήταν το γλυκοχάραμα της λευτεριάς. Έτσι κηρύχτηκε η Επανάσταση και στη Βοιωτία. Ο αρχηγός Θανάσης Διάκος είχε πάρει την ευλογία του δεσπότη και ξεκινούσε με τα παλικάρια του για το μεγάλο Αγώνα. Ο Ησαΐας κατέθεσε τα άμφια του στον Όσιο Λουκά, αρματώθηκε και ξεκινώντας για τα Σάλωνα έριξε μια στερνή ματιά στο μοναστήρι.\nΔυο δάκρυα κύλησαν από τα μάτια του δεσπότη και κατάβρεξαν τις ροδόχροες παρειές του. Δύο μέρες έμεινε ο ιεράρχης στο μοναστήρι του Προφήτη Ηλία να παρακολουθήσει την Επανάσταση που είχε ξεσπάσει στα Σάλωνα αυθημερόν. Σαν έμαθε πως όλα πήγαιναν καλά και πως οι Σαλωνίτες κλείσανε τους Τούρκους στο Κάστρο, έφυγε για τη Λιβαδειά, όπου έφτιαξε μ' άλλους δύο ιεράρχες την Επαναστατική Επιτροπή. Είναι το μόνο σωζόμενο έγγραφο που φέρει την υπογραφή του Ησαΐα.\nΣτις 17 Ιανουαρίου του 1827 γίνεται η μάχη του Διστόμου που κράτησε μέχρι τις 6 Φεβρουαρίου. Ήταν η μακρότερη μάχη όλου του αγώνος με αρχηγό τον Γεώργιο Καραϊσκάκη, η σημασία της οποίας ιστορικά θεωρήθηκε πολύ σημαντική για την εξέλιξη της Επανάστασης, γιατί έγινε ακριβώς μετά την πτώση του Μεσολογγίου και αναπτέρωσε το λαβωμένο ηθικό των Ελλήνων. Τότε, απομακρύνονται οριστικά και οι Τούρκοι από τη Ρούμελη.\nΌσο κι αν ψάξουμε τις σελίδες του '21, πάντως, δεν θα βρούμε άλλο δεσπότη να λαβαίνει μέρος σε μάχες. Ιεράρχες μάρτυρες ήταν αρκετοί στον Αγώνα. Πολεμιστής όμως παραμένει μοναδικός ο Ησαΐας!\nΟ Ησαΐας παραμένει ένα αγνό σύμβολο του αδούλωτου Ελληνισμού. Το μαρμάρινο άγαλμα του στήθηκε από τους Αμφισσείς τον Ιούλιο του 1931 στη μεγάλη πλατεία της Άμφισσας που από τότε φέρει τ' όνομα του. (Φωτογραφίες Αρχείου).\nΑναρτήθηκε από Το καθημερινό βήμα της πόλης μας! στις 3/26/2010 11:52:00 π.μ.


H λίστα με τους πιθανούς αντιπάλους | ΠΑΟΚ ΘΡΗΣΚΕΙΑ\nHome / Ευρώπη / H λίστα με τους πιθανούς αντιπάλους\nH λίστα με τους πιθανούς αντιπάλους\nΟ ΠΑΟΚ μαθαίνει αύριο το μεσημέρι (14:00) τον αντίπαλο του στα play off του Europa League. Ο Δικέφαλος ξεκινά από το γκρουπ των ισχυρών και από σήμερα το βράδυ έχουν γίνει γνωστοί οι 22 πιθανοί αντίπαλοι του.\nΠάντως η UEFA αναμένεται να διαχωρίσει σε επιπλέον γκρουπ τις ομάδες σήμερα το πρωί, όπως συνηθίζει να κάνει σε τέτοιες περιπτώσεις. Έτσι από τους 22 θα προκύψουν αύριο το πρωί 4 ή 5 πιθανοί αντίπαλοι. Οι 22 πιθανοί αντίπαλοι του ΠΑΟΚ είναι οι εξής:\nΆστρα Τζουρτζού (Ρουμανία)\nΝτιναμό Τυφλίδας (Γεωργία)


Κατάλογος των προϊόντων ανά κατασκευαστή Rollerblade\nΝα κινείσαι ελεύθερα, να κινείσαι με τη δική σου δύναμη, με τον δικό σου χρόνο, με το δικό σου στυλ!Rollers από την Rollerblade!\nΟ θρύλος λέει ότι τα πρώτα εν σειρά πατίνια χρονολογούνται από το 1700, όταν ένας Ολλανδός προσπάθησε να προσομοιώσει το πατινάζ στον πάγο καρφώνοντας ξύλινα καρούλια σε λωρίδες ξύλου που ήταν κολλημένες στα παπούτσια του. Το 1863, ένας Αμερικανός ανέπτυξε το πρώτο πατίνι με τροχούς συνδεδεμένους δίπλα-δίπλα. Σύντομα, ο σχηματισμός δύο επί δύο τροχών έγινε το πρότυπο και το εν σειρά πατίνι ξεχάστηκε γρήγορα. Εκδόσεις του in-line skate επανεμφανίζονταν περιοδικά, αλλά η ιδέα δεν είχε ακόμα εφαρμοστεί. Δεδομένης της τεχνολογίας της εποχής, τα in-line πατίνια δεν μπορούσαν να σχεδιαστούν για να λειτουργούν τόσο καλά όσο τα συμβατικά πατίνια. Μέχρι το 1930, τα πατίνια είχαν βρει μια μόνιμη θέση στην κοινωνία. Χρειάστηκαν όμως άλλα 29 χρόνια, μέχρι το 1959, για να κατασκευάσει κάποιος μαζικά ένα πατίνι με μεταλλικούς τροχούς. Η επόμενη σημαντική εξέλιξη ήρθε το 1973 όταν το πατίνι βελτιώθηκε περαιτέρω και διαδόθηκε με την εισαγωγή του τροχού πολυουρεθάνης. Το 1980, δύο αδέρφια από τη Μινεσότα που παίζουν χόκεϊ ανακάλυψαν ένα ενσωματωμένο πατίνι ενώ ψαχουλεύανε σε ένα κατάστημα αθλητικών ειδών και αποφάσισαν ότι αυτό το σχέδιο θα ήταν ένα ιδανικό εργαλείο προπόνησης χόκεϊ εκτός εποχής. Εξέλιξαν το πατίνι και άρχισαν να συναρμολογούν τα πρώτα πατίνια Rollerblade® στο υπόγειο του σπιτιού των γονιών τους στη Μινεάπολη. Ήταν την ίδια χρονιά, όταν ίδρυσαν την εταιρεία που θα γινόταν Rollerblade®. Οι παίκτες του χόκεϊ άρχισαν να γυρίζουν γρήγορα τα κεφάλια τους καθώς γλιστρούσαν στους δρόμους της Μινεσότα το καλοκαίρι. Οι σκιέρ σκανδιναβικών και αλπικών προσάρμοσαν επίσης γρήγορα τα πατίνια Rollerblade στις προπονήσεις τους. Οι επιχειρήσεις αναπτύχθηκαν στις αρχές της δεκαετίας του '80, αλλά η αγορά του ενσωματωμένου skate ήταν ανεπαρκής και περιορισμένη γεωγραφικά. Στρατηγικές προσπάθειες μάρκετινγκ εισήχθησαν στα μέσα της δεκαετίας του '80 για να τοποθετηθεί το in-line πατινάζ ως νέο άθλημα και χρησιμοποιήθηκαν τακτικές μάρκετινγκ λαϊκών στο Miami Beach, FL, Minneapolis, MN και Venice Beach, CA. Από τα μέσα της δεκαετίας του '80 έως τα τέλη της δεκαετίας του '80, οι άμεσες πωλήσεις καταργήθηκαν καθώς η Rollerblade αναζητούσε διανομή μέσω λιανοπωλητών αθλητικών ειδών. Καθώς η δεκαετία του '80 πλησίαζε στο τέλος της, η Rollerblade επέκτεινε περαιτέρω την αγορά μέσω αγώνων πατινάζ, διαγωνισμών και άλλων δραστηριοτήτων ειδικά για το άθλημα. συμπεριλαμβανομένης της νέας τάσης του επιθετικού πατινάζ. Επιπλέον, οι παραδοσιακές τακτικές μάρκετινγκ και ένα επιθετικό σχέδιο δημοσίων σχέσεων εκτόξευσαν το πατινάζ στην επικρατούσα τάση. Στις αρχές της δεκαετίας του '90, η διεθνής διανομή πραγματοποιήθηκε για πρώτη φορά με την ίδρυση πολλών καταστημάτων διανομής. Επίσης, το 1991 η Nordica, μέλος του Ομίλου Benetton, αγόρασε το 50% των μετοχών της εταιρείας. Οι πολλαπλές προωθήσεις με μεγάλες εταιρείες καταναλωτικών προϊόντων έδωσαν αξιοπιστία στην αγορά και η δημοσιότητα για το άθλημα ήταν στο υψηλότερο σημείο όλων των εποχών, καθώς η δημοτικότητα αυξήθηκε στα ύψη και η συμμετοχή αυξήθηκε ταχύτερα από οποιοδήποτε άθλημα στην ιστορία. Η δεκαετία του '90 ήταν γεμάτη με περαιτέρω επέκταση της αγοράς και της βιομηχανίας, η οποία υποκινήθηκε από τα μεγάλα βήματα στην τεχνολογία του skate. Ελαφρύτερα, ισχυρότερα υλικά, χαμηλότερες τιμές και τεχνολογίες όπως το επαναστατικό μας φρένο ABT®, συνέχισαν να κάνουν το πατινάζ πιο προσιτό σε άτομα όλων των ηλικιών και τις αθλητικές ικανότητες.\nΜέγεθος - 33-36.5, Χρώμα - Μπλε/Πορτοκαλί (90)\nΠατίνια Rollerblade: Microblade Πατίνια Rollerblade: Microblade\nΑυξομειούμενα πατίνια-rollers σε 4 μεγέθη. Η μπότα τους είναι μονοκόμματη και κρατάει πολύ σταθερό το πόδι των παιδιών σας. Αυξομειούμενα πατίνια-rollers σε 4...\n€ 90.00 Σε Απόθεμα\nΜέγεθος - 36.5-40.5, Χρώμα - Μαύρο/Ροζ (100)\nΠατίνια Rollerblade: Microblade G Πατίνια Rollerblade: Microblade G\nΤο Microblade είναι ένα υψηλής ποιότητας ρυθμιζόμενο πατίνι. Χρησιμοποιώντας την εξειδίκευση Rollerblade, το πατίνι έχει 4 ρυθμιζόμενα πλήρη μεγέθη. Το Microblade είναι ένα υψηλής...\n€ 100.00 Σε Απόθεμα


zoornalistas: Τον πήρε το Ποτάμι\nΡαδιόφωνο λοιπόν και ξερό ψωμί. Και να ακούμε τα νέα και να πλημμυρίζουμε από περηφάνια. Κάθε μισή ώρα οι δικοί μας ρίχνανε κι άλλο τούρκικο αεροπλάνο, κάθε μία ώρα..\nανατινάζανε κι άλλο άρμα του εχθρού, κάθε δίωρο πλησίαζαν όλο και πιο πολύ να πετάξουν τους εισβολείς στη θάλασσα. Ήταν θέμα ημερών να τους νικήσουμε τους Τουρκαλάδες και να τους ξεφορτωθούμε μια και καλή απ’ την καμπούρα μας. Αυτό τουλάχιστον πίστευα εγώ στο μυαλό το παιδικό μου μέσα, με όσα άκουγα από τις συχνότητες τις ραδιοφωνικές. Κουκιά έτρωγα, κουκιά μολογούσα…\nPosted by zoornalistas at Παρασκευή, Οκτωβρίου 02, 2015